Torgelower SV Greif is 'n sportklub uit Torgelow in die deelstaat Mecklenburg-Voorpommeren in Duitsland, veral bekend vir sy sokkerspan. Behalwe sokker, het die klub ook afdelings vir tafeltennis en handbal. Die klub is in 1919 gestig as SV Greif Torgelow. Na die Tweede Wêreldoorlog is die klub heropgerig as SG Torgelow en in 1951 herdoop na BSG Stahl Torgelow. 'n Jaar later is die naam verander in BSG Motor Torgelow, maar na 4 jaar is die naam terugverander na BSG Stahl Torgelow. In 1963 is die klub weer herdoop na Nord Max Matern Torgelow (ook soms Nord Torgelow genoem). Max Matern was 'n Duitse kommunis en anti-fascis wat in 1935 deur die Nazi’s tereggestel is vir die moord op twee polisiemanne (in 1993 is Erich Mielke, oud-hoof van die Stasi, skuldig bevind aan die moorde). Die klub het 5 seisoene in die tweedevlak DDR-liga deurgebring. Na die hereniging van Duitsland het die klub sy huidige (historiese) naam in 1990 teruggeneem. Amptelike klubblad


Taaldoos was 'n ondergrondse pornografiese literêre tydskrif wat in die 1980's deur Dan Roodt en Karin Konsentrasiekamp, met wie hy later getroud is, uitgegee is. Die tydskrif wat deur die Universiteit van die Witwatersrand se drukkery gedruk is, is deur die Apartheidsregering verban. SBA argief Wits plaas Afrikaans lankal ín die doofpot Geargiveer 5 April 2007 op Wayback Machine, Besoek op 17 Februarie 2007 Hierdie artikel is ’n saadjie. Voel vry om Wikipedia te help deur dit uit te brei.


Amersfoort is 'n klein plattelandse dorp in Mpumalanga, Suid-Afrika wat vernoem is na die stad Amersfoort in Nederland. Die N11 nasionale pad gaan deur Amersfoort en is 42 km noord van Volksrust. Die dorp het ontstaan toe twee boere grond vir 'n nuwe NG Kerkgemeente geskenk het. Ds Frans Lion Cachet het die gemeente gestig en dit na Amersfoort in Nederland vernoem. Die dorp is in 1888 gestig om die Nederduits Gereformeerde Kerk wat in 1876 gebou is. Die distrik is 1 800 km2 groot. Skaapboerdery is die belangrikste bedryf. Lys van dorpe in Suid-Afrika "Hoofplek Amersfoort". Sensus 2011. Op pad in Suid-Afrika. B.P.J. Erasmus. 1995. ISBN 1-86842-026-4 Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Constantia is 'n welgestelde voorstad en een van die oudstes van Kaapstad, Suid-Afrika, in die hart van die Constantiavallei. Constantia is die bakermat van die Suid-Afrikaanse land- en wynbou. Simon van der Stel, die eerste goewerneur van die Nederlandse kolonie aan die Kaap, besluit om hier op sy historiese plaas Groot Constantia, 'n landgoed van sowat 750 hektaar, die eerste 100 000 wingerdstokke in Suid-Afrika te plant. Die wingerde van die Constantiavallei lewer later die druiwe vir die wêreldbekende Constantiawyn op, wat baie gewild raak by die Europese adel van die 18de en 19de eeu en onder meer ook die gunstelingwyn van Napoléon Bonaparte tydens sy ballingskap op die Suid-Atlantiese eiland St. Helena is. Die Constantiavallei lewer nog steeds wyne van wêreldgehalte op, terwyl Constantia nou 'n gesogte woonbuurt vir welgestelde Kapenaars geword het. Die voorstad bekoor met die natuurskoon van die omgewing en die luukse Constantia winkelsentrum. Die botaniese tuin van Kirstenbosch lê digby Constantia. Groot Constantia, een van die mooiste voorbeelde van die Kaaps-Hollandse boustyl, is die belangrikste argitektoniese besienswaardigheid in die gebied.


’n Supernova is die ontploffing van ’n ster wat vir ’n tyd helderder is as die hele sterrestelsel waarin dit voorkom. Dit straal soveel energie uit as wat die Son, of enige gewone ster, deur sy hele bestaan uitstraal voordat dit oor verskeie weke of maande wegkwyn. Die uiters helder uitbarsting skiet die meeste van die ster, of al die ster, se materiaal weg teen ’n spoed van tot 30 000 km/s (10% van die ligsnelheid), en dit veroorsaak ’n skokgolf in die omringende interstellêre medium wat ’n ring van gas en stof laat uitkring, en dit word ’n supernova-oorblyfsel genoem. Play media Supernovas stel meer energie vry as novas. Nova beteken "nuwe" in Latyn en verwys na wat lyk soos ’n helder nuwe ster in die ruimte; die voorvoegsel "super-" onderskei supernovas van gewone novas, wat baie dowwer is. Supernovas kan op twee maniere gevorm word: deurdat die kern van ’n baie swaar ster inplof onder sy eie swaartekrag, of deurdat ’n witdwergster materiaal van ’n metgeselster aantrek totdat dit die Chandrasekhar-limiet oorskry en ’n kernontploffing ondergaan.


Bellville is 'n voormalige stad in die Wes-Kaap (Suid-Afrika), maar is nou 'n residensiële voorstad van Kaapstad. Dit is sowat 20 kilometer vanaf Kaapstad se middestad geleë. Die Universiteit van Wes-Kaapland, die hoofkantore van die Bybelgenootskap van Suid-Afrika en van Sanlam kan in die voorstad gevind word. Danksy die sentrale ligging, is dit ook naby die Kaapstad Internasionale Lughawe, 'n aantal gholfbane, die Kaapse wynroetes en verskeie winkelsentrums. Bellville was oorspronklik as "Hardekraaltjie" bekend. Hardekraaltjie was die enigste harde grond waarop waens uitgespan kon word op hul tog deur die Kaapse Vlakte se sand. Die Hardekraaltjie-karavaanpark beslaan vandag hierdie terrein. Toe die spoorlyn van Kaapstad na Wellington Hardekraaltjie bereik, is daar 'n halte gemaak, wat "Durban Road" genoem is (Durbanville was vroeër bekend was as "D'Urban"). Durbanville was toe al 'n gevestigde gemeenskap, terwyl dié latere Bellville toe net begin ontwikkel het. Afrikaanssprekendes het Durban Road geken as Twaalf Myl, genoem na die leiklip-mylpaal met sy Romeinse XII wat by die hoek van Voortrekker- en Durbanweg staan.


Bretagne (Bretons: Breizh) is 'n administratiewe streek of Franse geweste (Frans: région) in die noordweste van Frankryk, wat uit die départements Côtes-d'Armor (Bretons: Aodoù-an-Arvor), Finistère (Bretons: Penn-ar-Bed), Ille-et-Vilaine (Bretons: Il-ha-Gwilen) en Morbihan (Bretons: Mor-bihan) bestaan. Die administratiewe hoofstad is Rennes (Bretons: Roazhon). Die naam Bretagne verwys naas die administratiewe gebied ook na die historiese provinsie Bretagne, waarvan tans net vier vyfdes deel uitmaak van die gelyknamige Franse région. Die oorblywende gebied, die département Loire-Atlantique met sy prefektuur Nantes (een van die voormalige hoofstede van die hertogdom Bretagne) is nou deel van die région Pays-de-la-Loire. Die oorspronklike Gallies-Keltiese bevolking het die land Armorika of Aremorica (Bretons: Arvorig) of "Land voor die See" genoem. Die lang kusgebied tussen die Golf van Biskaje en die Engelse Kanaal is 'n gewilde vakansieplek. Die geskiedenis van die huidige Bretonse volk het 'n aanvang geneem met die invalle van die Angel-Sakse en ander Germaanse volke in Brittanje.


Bioloë het sewe funksies geïdentifiseer wat alle lewende organismes moet doen om aan die lewe te bly. Die sewe basiese lewensfunksies (of biologiese prosesse) word as kriteria gebruik wanneer besluit moet word of iets lewendig is of nie. Energie word uit kos verkry om al die lewensfunksies te verrig. Die proses waartydens suurstof ingeneem word en koolstofdioksied afgegee word. Dit is nodig sodat organismes die regte grootte bereik, asook om beskadigde en verweerde liggaamselle te vervang. Om van een plek na ander te beweeg by diere, of vir die oop- en toemaak van blomme by plante. Beweging het ook betrekking tot die suksesvolle verwerking van voedsel ingeneem en die ingewande wat korrek moet funksioneer. Om ontslae te raak van afvalprodukte uit die liggaam. Vir beskerming teen gevaarlike situasies. Om nuwe weergawes van hulself te produseer.


Celestia is 'n 3D-astronomieprogram vir Windows, OS X en Linux ontwikkel deur Chris Laurel. Die program word gelisensieer onder die GNU Algemene Publieke Lisensie en is vrye sagteware. Die program maak dit moontlik om voorwerpe van die grootte van die internasionale Ruimtestasie (ISS) tot sterrestelsels net soos die melkweg, driedimensioneel te simuleer. Die program gebruik OpenGL as 3D-biblioteek. "Toergids"; Die tyd kan gestel word beide in die toekoms en in die verlede; Konstelasies en wentelbaane van planete, mane, asteroïdes en satelliete kan vertoon word; Name van die heelalvoorwerpe word vertoon; Name van stede, berge, mere, landingpunte word vertoon; Kennisgewings van die radius, afstande, die lengte van die dag en die temperatuur van die planete word vertoon; Die skerm kan verdeel word om meerdere voorwerpe gelyktydig waar te neem. Maan Mars Jupiter Saturnus (en) "Celestia: News". Celestia: Home. 10 Junie 2011. Geargiveer vanaf die oorspronklike op 2 Oktober 2015. Besoek op 29 September 2015. "Celestia - Browse Files at SourceForge.net". SourceForge (in Engels). Geeknet, Inc. Geargiveer vanaf die oorspronklike op 6 Mei 2020.


Die Franse term Coureur de bois verwys na die pelshandelaars in die 17de eeuse oostelike Noord-Amerika, wat sonder die vergunning van die Franse owerhede handel gedryf het. Die naam beteken letterlik "woudloper". Die pelshandel was tydens die 17de eeu 'n winsgewende bedryf in Nieu-Frankryk, wat deur strawwe mededinging gekenmerk is. Baie koloniste het handelsreise na die pays d'en haut ("boland"), die geweste wes en noord van die bewoonde gebied in die omgewing van Montreal onderneem, waar hulle handel kon dryf met inheemse pelsjagters. Die owerhede en koninklike beamptes in Montreal het die coureurs de bois met argwaan bejeën; hulle was nie ten gunste van mense wat die ontwikkelde landbougebiede verlaat het om elders 'n heenkome as handelaars te vind nie en het, wat die vervoer van pelse betref, die voorkeur gegee aan lede van die Eerste Nasies, veral aangesien die onafhanklike en ongekontroleerde koloniale handelaars 'n oorgrote hoeveelheid pelse verskaf het, sodat die mark vinnig versadig geraak het. Die onafhanklike pelshandel het ook Montreal se posisie as pelshandelsentrum ondermyn – gewoonlik het die handelaars hier hulle bewerpelse verkoop en in ruil daarvoor handelsgoedere soos klere, gewere en koperpotte aangekoop.


Vermikuliet is 'n mineraal wat gebruik word as grondaanvullers in landbou en tuinbou en as isolasiemiddel in die boubedryf in mure, vloere en plafonne. Vermikuliet is 'n silikaatmineraal, en geklassifiseer as 'n fillosilikaat. Om grondoordraagbare siektes wat plante aanval, te vermy, word plante in swart plastieksakke met 'n inhoud van 15 - 20 liter vermikuliet en met dreineringsgate 2,5 cm vanaf die basis van die sak geplant. Plantbolle kan ook uitgehaal en in vermikuliet geberg word. Vermikuliet verbeter en belug grond. Die grootste probleem met die somerblommende aronskelke is dat die bolle in die wintermaande, wanneer hulle dormant is, kan vrot van te veel water, en moet dus liewer uitgehaal word en in vermikuliet geberg word. Groeimediums kan ook met vermikuliet, tuingrond, ou kompos, en riviersand gemeng word. Leliebolle teel maklik aan, en die skubbetjies kan eers in klam vermikuliet binne 'n plastieksak geplaas word. Sodra worteltjies en lootjies gevorm het, kan dit in klein plastiekpotjies uitgeplant word totdat dit groot genoeg is om in die tuin geplant te word. Vermikuliet kan ook as 'n bewortelingsmengsel vir laventelplantjies gebruik word.


Die Sentraalmassief (Frans: Massif Central) is 'n yl bevolkte berglandskap in Sentraal- en Suid-Frankryk, met hoogtes tussen 700 en byna 1 900 meter bo seevlak, wat met 85 000 vierkante kilometer sowat vyftien persent van die land se oppervlak beslaan. Die massief is sowat 350 miljoen jaar gelede gevorm, tog het die berge as gevolg van erosie vandag nog slegs 'n gemiddelde hoogte van tussen 500 en 1 000 meter. Die hoogplatos het tydens 'n latere geologiese tydperk, die Tersiêr, deur alpidiese bergvorming en vulkanisme ontstaan. Die vulkane is eers sowat 6 000 tot 10 000 jaar gelede geblus, en selfs die kleinste aardbewings in die gebied word nog steeds deur seismoloë gemonitor. Die Puy de Sancy in Auvergne is met 1 885 meter die hoogste berg in die Sentraalmassief. Die Sentraalmassief vorm geen presies afgebakende geografiese, geologiese of historiese eenheid nie. Soms word die term gebruik om uitsluitend na die vulkaniese bergreekse van Auvergne te verwys. Daar is egter verskillende geweste, wat onder meer ten opsigte van hulle mikroklimaat en bodem onderskei kan word.


Baelen (Nederlands: Ba(e)len, Ripuaries: Bååle en Bale, Wallonies: Bailou) is 'n klein Belgiese dorp en munisipaliteit in die noordooste van die Waalse provinsie Luik. Die munisipale gebied het 'n oppervlakte van 86 km² en sowat 4 000 inwoners (2011). Alhoewel Baelen behoort tot die Franstalige deel van Wallonië praat die inwoners Platdiets, 'n oorgangsdialek tussen die Limburgse en Ripuariese dialek. (fr) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


SG 06 Betzdorf is 'n sokkerklub uit Betzdorf in die deelstaat Rynland-Palts in Duitsland. Die huidige klub het sy oorsprong op 6 September 1906 gehad toe die gimnastiekklub Betzdorfer TV 'n sokkerafdeling gekry het. In 1924 het die sokkerafdeling onafhanklik geword as Verein für Jugend- und Volksspiele 1906 Betzdorf en het later die naam Betzdorfer FC 06 aangeneem. In 1934 het Reichssportverein Betzdorf by die klub aangesluit en is die naam Reichsbahn-SG Betzdorf aangeneem (die klub is op daardie stadium deur die spoorweë beheer). In 1936 het die moederklub Betzdorfer TV by die klub aangesluit, maar die naam Reichsbahn-SG Betzdorf is behou. Die klub het in 1938, 1941 en 1944 die uitspeelwedstryde om promosie na die Gauliga gehaal. Na die Tweede Wêreldoorlog is die klub in 1947 as SG 1906 Betzdorf herstig. Tussen 1962 en 1979 het die klub saam met Eisenbahn-SV Betzdorf as ESG 06 Betzdorf gespeel. Na die Tweede Wêreldoorlog was die klub se beste prestasie om van 1947 tot 1953, 1956 tot 1959 en in die 1971/72-seisoen in die derdevlak Amateurliga mee te ding. Amptelike klubwerf


'n Anemometer is 'n instrument wat gebruik word om windsnelheid te meet. Die mees algemene soort bestaan uit drie klein bakkies wat op 'n vertikale draaispil gemonteer word. Hoe groter die windsnelheid, hoe vinniger roteer die bakkies. Ervare waarnemers kan die windsnelheid taamlik akkuraat skat sonder die gebruik van instrumente. Sulke skattings word gewoonlik aangedui as punte op die Beaufortskaal, wat wissel van windsterkte 0 (kalm) tot windsterkte 12 (orkaan). Die sterkte van die wind hang af van die derde mag van die windsnelheid (v³), en dit beteken dat geringe fluktuasies in die windsnelheid groot veranderinge ten opsigte van die beskikbare energie sal veroorsaak. 'n Twintigpersent-afname in die windsnelheid sal byvoorbeeld die windenergie met ongeveer die helfte verminder. Ligte winde is nie in staat om die generators te draai nie, terwyl skade aangerig kan word indien die masjien in winde sterker as 30 m·s-1 gebruik word. Wind Windenergie Hierdie artikel is ’n saadjie. Voel vry om Wikipedia te help deur dit uit te brei.


Eschweiler [ˈɛʃˌvaɪlɐ] is 'n stad in die distrik Aachen van die deelstaat Noordryn-Wesfale (Duitsland) met 'n oppervlakte van 75,9 vierkante kilometer en 55 425 inwoners (31 Desember 2011). Die stad is die setel van belangrike administratiewe en kulturele instellings en staan ook bekend vir sy karnaval. Vanaf die Keltiese tydperk tot by die 20ste eeu het mynbou en oopgroewe 'n berlangrike rol in die plaaslike ekonomie gespeel. Die huidige stad het met die insluiting van die dorpe Dürwiß, Laurenzberg, Lohn, Weisweiler en Kinzweiler by Eschweiler in 1972 ontstaan. "Information und Technik Nordrhein-Westfalen". Geargiveer vanaf die oorspronklike op 28 September 2011. Besoek op 20 Augustus 2012. www.eschweiler.de Hierdie artikel is ’n saadjie. Voel vry om Wikipedia te help deur dit uit te brei.


'n Loonjoernaal is 'n rekeningkundige hulpboek wat weekliks deur ondernemings opgestel word indien hulle loonwerkers het. Dit moet nie met die salarisjoernaal (vir die maandelikse uitbetaling van salarisse) verward word nie. Die joernaal maak voorsiening vir basiese lone, oortyd, aftrekkings en werkgewerbydraes. Die boekhouer boek uit die loonjoernaal na die betrokke grootboekrekeninge oor en doen daarna die nodige betalings. Die berekening, uitbetaling en boekstawing van salarisse en lone is een van die roetinetake in alle sakeondernemings. Salarisse en lone is baie belangrike koste-items van alle sakeondernemings en moet dus met sorg bestuur word. Hierdie artikel is ’n saadjie. Voel vry om Wikipedia te help deur dit uit te brei.


Die Swartbewussynsbeweging was ’n beweging teen apartheid in Suid-Afrika. Die beweging het begin in die middel van die Sestigerjare, na die slagting by Sharpeville in 1960 wat aanleiding gegee het tot landwye onluste. In daardie tyd was die leiers van die African National Congress (ANC) en Pan Africanist Congress (PAC) verban of in die tronk gesit deur die regering. Die mees bekende verteenwoordiger van die Swartbewussynsbeweging was Steve Biko. Hy was van die voorste politieke denkers en aktiviste in die stryd teen apartheid en het die geweldlose verset gepropageer. Biko het in 1977 gesterf in die tronk na ernstige mishandelings. Skrywers van die Swartbewussynsbeweging het hul werke – veral gedigte en kortverhale - gepubliseer in tyskrifte soos Drum en Staffrider Magazine. Negrologie


'n Kapasitor is 'n elektroniese komponent wat energie stoor in die vorm van 'n elektriese veld. Die elektriese veld word gegenereer tussen twee geleiers as gevolg van teenoorgestelde elektriese lading wat op die verskillende geleiers geplaas word. 'n Kapasitor bestaan uit twee elektrodes, of plate, wat elk 'n teenoorgestelde lading stoor. Die twee plate is geleiers wat deur 'n isolator, of diëlektrikum, geskei word. Die lading word op die oppervlakte van die plate gestoor teen die grens met die diëlektrikum. Aangesien elke plaat dieselfde hoeveelheid van die teenoorgestelde lading stoor is die netto lading wat in die kapasitor gestoor is nul. In die onderstaande diagram veroorsaak die roterende molekules 'n teenoorgestelde elektriese veld wat die veld wat deur die plate veroorsaak woord gedeeltelik uitgekanselleer. Dit word diëlektrikum polarisasie genoem. Die kapasitansie van 'n kapasitor is die maat van die elektriese lading wat gestoor is op elke plaat gegee 'n potensiaalverskil of spanning wat oor die bestaan. C = Q V {\displaystyle C={Q \over V}} waar C die kapasitansie is, Q die lading wat in elke plaat gestoor is, en V die spanning oor die plate is.


Die Nederlandse koloniale ryk (Nederlands: Nederlands koloniale-Rijk) het uit 'n aantal kolonies bestaan, wat deur die Verenigde Oos-Indiese Kompanjie, die Nederlandse Wes-Indiese Kompanjie en die Nordiese Kompanjie gestig is. Jemseq (Nieu-Brunswyk) (1674) Acadia Nieu-Nederland Nieu-Swede (1614-1674) Nassau en Fort Oranje (1615-1661 / 1673-1674) Nieu-Amsterdam (1626-1664 / 1665-1667) San Juan (1625) Sint Kruis (1625-1650) Thortolleneiland (Tortola) (1648-1672) Anegada (16??-1680) Virgin Gorda (16??-1680) Aruba (1636-1805/1815-) Curaçao (1634-1805/1815-) Bonaire (1633-1805/1815-) Sint Maarten (Ned.) en Saint-Martin (Fr.) (1620-1633/ 1644-1648 (Splitsingsverdrag met die Franse)/ 1648/ 1816-)


Mampoer is net soos die Kaapse witblits 'n onverouderde brandewyn, wat uniek is aan Suid-Afrika en hier veral in die historiese provinsie Transvaal gestook word. Die naaste ekwivalent aan mampoer is Europese vrugteschnaps (onversoet) wat net soos mampoer vervaardig word. Mampoer kan ook industrieel vervaardig word, maar op 'n aantal plase in die Groot Maricodistrik (provinsie Noordwes) stook boere nog steeds hul eie mampoer van vrugte soos appelkose, kersies, lemoene, pruime, pere, vye en geelperskes. Die laasgenoemde twee vrugtesoorte word as die mees geskikte geag. Die meeste plaaslike stokers beskik oor jare se ervaring en elkeen het sy eie geheime resep, wat al generasies lank bewaar word. Die boeregesinne wat mampoer stook het ook hul eie stookprosedure en metode van vuurmaak ontwikkel. Die oorsprong van die naam mampoer is nie duidelik nie. Volgens oorlewering is die brandewyn vernoem na Mampuru, 'n stamhoof van die Pedi-volk. Die mampoer is glo van maroela's gestook, wat volop voorkom in bepaalde gebiede van Transvaal. Mampuru het waarskynlik ook mampoer aan Generaal Joubert se manne verkoop.


Moklobemied is 'n omkeerbare inhibeerder van monoamienoksidase (MAO) en inhibeer selektief die A-vorm van die ensiem. Op hierdie wyse lei dit dan tot toename in konsentrasie van serotonien, noradrenalien, adrenalien en dopamien sonder om tiramien noemenswaardig te beïnvloed. Anders as standaard MAOI's, het dit minder newe effekte - veral t.o.v. kardiovaskulêre stelsel (hipertensie), enkefalopatie, lewertoksisiteit of hipertermie. Aanduidings: Major depressiewe versteuring; Sosiale fobie Dosering: 150–600 mg daagliks, verkieslik in verdeelde dosisse. Moklobemied moet gewoonlik nie saam met ander antidepressante geneem word nie, weens spesifieke middel-interaksies. 'n Uitwasperiode van minstens vier tot vyf halfleeftye is aangedui. By fluoksetien is die periode tot vyf weke voor met moklobemied begin kan word. South African Medicines Formulary. 6de uitgawe. SAMA: Health and Medical Publishing Group. 2003.


Rouxville is 'n dorpie in die suidooste van die Vrystaat-provinsie in Suid-Afrika en wes van Lesotho. Rouxville is in 1863 gestig as 'n kerklike middelpunt op die plaas Zuurbult, die eiendom van Petrus Wepenaar. Die dorp het munisipale status in 1893 gekry. Die dorp is vernoem na ds. Pieter Roux van Smithfield wat vir tien jaar die dorp besoek het. Johanna van der Merwe is hier begrawe. Die dorp se ekonomie draai hoofsaaklik rondom Merinoskaap- en beesboerderye. Die N6 nasionale pad gaan deur Rouxville. Lys van dorpe in Suid-Afrika NG gemeente Rouxville Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978. Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Som van die hoofplekke Roleleathunya en Rouxville tydens die 2011-sensus. Inligting en prente van Rouxville Geargiveer 7 Maart 2016 op Wayback Machine


Slaapafwykings word in die DSM-IV in die volgende afdelings verdeel: Primêre Slaapversteurings; Slaapversteurings sekondêr tot ander geestesversteurings; Slaapversteurings sekondêr tot 'n algemene mediese toestand; en Substans-geïnduseerde slaapversteuring. Diagnostic and Statistical Manual of Mental Disorders. (4th Ed.) American Psychiatric Association. 1994. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die historiese koninkryk. Vir die land in sy huidige vorm, sien Engeland. Die Koninkryk van Engeland (Engels: Kingdom of England; Oud-Engels: Engla rice, letterlik "Koninkryk van die Engelse") was 'n staat in die suidelike deel van Groot-Brittanje in Wes-Europa wat bestaan het uit die moderne lidlande van die Verenigde Koninkryk, Engeland en Wallis en die moderne regsentiteit Engeland en Wallis. Die vernaamste koninklike woning was in Winchester, in Hampshire, maar Londen en Gloucester het byna gelyke status gehad. Londen het teen die begin van die 12de eeu die de facto-hoofstad geword. Dit het gedien as die hoofstad van die koninkryk tot met die samesmelting daarvan met die Koninkryk van Skotland in 1707 (sien Acts of Union 1707) en bly steeds die belangrikste stad in Engeland. Dit het ook gedien as beide die hoofstad van die Koninkryk van Groot-Brittanje (1707–1801) en van die Verenigde Koninkryk van Groot-Brittanje en Ierland (1801–1922). Vandag is dit die hoofstad van die Verenigde Koninkryk van Groot-Brittanje en Noord-Ierland (die "Verenigde Koninkryk").


Gingelom is 'n Belgiese dorp en munisipaliteit in die suidweste van die Vlaamse provinsie Limburg, aan die grens met die provinsie Vlaams-Brabant en die Waalse provinsie Luik. Die munisipale gebied het 'n oppervlakte van 56 km² en sowat 8 000 inwoners (2011). Erasme Louis Surlet de Chokier (1769–1839), eerste staatshoof van België (25 Februarie 1831 – 21 Julie 1831) Plekke in die munisipale gebied van Gingelom: Boekhout, Borlo, Buvingen, Gingelom (dorp), Jeuk, Klein-Vorsen, Kortijs, Mielen-boven-Aalst, Montenaken, Muizen, Niel-bij-Sint-Truiden en Vorsen. (nl) Die amptelike webwerf van die munisipaliteit Geargiveer 11 Maart 2007 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Torgny is 'n klein Belgiese dorp wat in die uiterste suide van die Waalse provinsie Luxemburg geleë is. Die munisipale gebied het sowat 200 inwoners (2010). Dit behoort tot die munisipaliteit Rouvroy. Torgny lê in die Gaume en is die suidelikste plek van België. Danksy die gematigde klimaat is wynbou die vernaamste bedryf. Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Amerikaanse Instituut in Taiwan (AIT) (Engels: American Institute in Taiwan) funksioneer as die Verenigde State se de facto-ambassade in die Republiek China (dikwels ook Taiwan genoem). Die AIT is gestig nadat die Verenigde State in 1979 diplomatieke betrekkinge met die Volksrepubliek China gesluit het. As gevolg van hulle Een-China-beleid erken die VSA nie meer die Republiek China amptelik nie, sodat geen werklike ambassade in die hoofstad Taipei geopen kan word nie. Die Republiek China word in die VSA op 'n vergelykbare manier deur die Ekonomiese en Kulturele Verteenwoordigende Kantoor van Taipei verteenwoordig. Die Amerikaanse Instituut in Taiwan is as 'n nominaal private organisasie gestig, maar word nogtans toegelaat om dieselfde funksies soos 'n amptelike ambassade te vervul, waaronder die uitreiking van visums en paspoorte. Die Amerikaanse Departement van Buitelandse Sake (United States Department of State) verskaf volgens 'n kontrak met die AIT die grootste deel van sy begroting en vervul ook 'n raadgewende funksie. Die AIT beskik oor 'n klein kantoor in Arlington (Virginia), wat as sy hoofkwartier dien. Sy grootste kantoor lê in Taipei (Republiek China).


Umbries is 'n uitgestorwe taal uit Oskies-Umbriese groep van die Italiese taalfamilie, wat in die laaste eeue voor Christus in die antieke Italiaanse gewes Umbria gepraat is. Dit was nou verwant aan Oskies en Volskies en – alhoewel in 'n mindere mate – ook aan Latyn. Sy sprekers, die Umbri, het oorspronklik 'n groot gebied bewoon, wat tot by die Porivier gestrek het. Hulle is later egter deur die Etruskers tot hulle latere tuisland in die Apennyne-bergreeks teruggedring. Die taal het in die loop van die Romeinse geskiedenis volledig verdwyn en is deur Latyn as omgangstaal vervang. Umbriese inskripsies, wat tot dusver gevind is, word in twee hoofgroepe verdeel: Oud-Umbriese tekste dateer uit die tydperk van die 7de tot 1ste eeu v.C., en hulle is in variante van die Oud-Italiese alfabet geskryf, wat uit die Etruskiese skrif ontwikkel is. Die Tabulae Iguvinae is die belangrikste van die sowat dertig bekende dokumente van Oud-Umbries, waaroor taalhistorici tans beskik.


FK 03 Pirmasens is 'n Duitse sokkerklub uit Pirmasens in Rynland-Palts. Die klub is as FC Pirmasens in 1903 gestig, maar in 1905 stig SK 1905 Pirmasens by die klub af net om in 1919 weer by die klub aan te sluit, maar splits in dieselfde jaar weer af as SG 05 Pirmasens. In 1925 neem die klub sy huidige naam aan. In Suidwes-Duitsland was Pirmasens een van die groot spanne en na die oprigting van die Gauliga in 1933 word die klub 3 keer visekampioen (1934-1936). In 1942 onttrek die klub egter na 'n 0-26 nederlaag teen 1. FC Kaiserslautern, nadat die klub heelwat spelers aan die Tweede Wêreldoorlog verloor het. Met die oprigting van die Bundesliga in 1963 was Pirmasens in die Regionalliga ingedeel en het daar vir 11 seisoene meegeding tot met die oprigting van die 2. Bundesliga. Die klub het altyd in die boonste helfte van die punteleer geëindig en 4 keer deelgeneem aan die eindronde om promosie na die Bundesliga, maar kon nooit promoveer nie. Sedertdien kon die klub nog nie weer die hoogtes van weleer bereik nie. Amptelike klubblad Abseits Guide to German Soccer


Scott Robert Mills is gebore in Southampton, Hampshire, in 1974 en is 'n Engelse radio-omroeper. The Scott Mills Show word elke weeksdag tussen 16:00 en 19:00 op BBC Radio 1 uitgesaai. Volgens die Independent on Sunday se Pink List van 2007 is Mills die 41ste mees invloedrykste gay persoon in Brittanje. Hy het twee plekke op hierdie lys opgeskuif sedert die vorige jaar. "Scott Mills Amptelike BBC-Biografie" (in Engels). BBC Perskantoor. Augustus 2004. Geargiveer vanaf die oorspronklike op 10 April 2008. Besoek op 26 Junie 2007. "About the Scott Mills Show" (in Engels). BBC Radio 1. Geargiveer vanaf die oorspronklike op 16 September 2018. Besoek op 26 Junie 2007. "Pink list 2007". The Independent on Sunday. 2007-05-06. Geargiveer vanaf die oorspronklike op 2008-07-04. Besoek op 2007-06-26. Hierdie artikel is ’n saadjie. Voel vry om Wikipedia te help deur dit uit te brei.


Projekbestuur is die dissipline wat hom bemoei met die organisering en bestuur van hulpbronne op so 'n wyse dat hierdie hulpbronne ál die werk lewer wat vereis word om 'n projek binne die bepaalde werksomvang, tyd- en kostebeperkings te voltooi. 'n Projek word gesien as 'n tydelike en eenmalige poging om 'n unieke produk of diens te skep. Die feit dat dit eenmalig en tydelik is onderskei dit van prosesse of bedrywe wat permanente of semi-permanente voortdurende funksionele werk is om dieselfde produk of diens oor-en-oor te vervaardig. Die bestuur van hierdie twee stelsels is dikwels baie verskillend en vereis anderste tegniese vaardighede en filosofie, wat dus die ontwikkeling van projekbestuur as 'n dissipline opsigself noodsaak. Die eerste uitdaging van projekbestuur is om te verseker dat 'n projek gelewer word binne die raamwerk van die bepaalde beperkinge. Die tweede, meer ambisieuse, uitdaging is die optimale toekenning van hulpbronne en die integrasie van hierdie insette benodig om die voorafbepaalde doelwitte te bereik.


Gimje (Koreaans: 김제시) is 'n stad in die provinsie van Jeollabuk-do in Suid-Korea. Gimje het 'n bevolking van 88 479 inwoners in 2016 gehad. Gimje is geleë naby die Noryeongberge en die Geelsee. In die ooste is baie berge met 'n hoogte van 500–700 m, soos Moaksan (794 m). Die gemiddelde daaglikse temperatuur is 13 °C, met 1.2 ℃ in Januarie en 26 ℃ in Julie. Die gemiddelde reënval per jaar is 1 300 mm. Moaksanwildtuin Lys van nedersettings in Suid-Korea Amptelike webwerf van die stad[dooie skakel] Galbijim wiki webwerf oor Gimje Hierdie artikel is ’n saadjie. Voel vry om Wikipedia te help deur dit uit te brei.


Dinamiet is 'n plofstof wat saamgestel word deur die hoogs plofbare nitrogliserien te meng met diatoomaarde (Kieselguhr) as absorbant. Dit is in 1866 deur die Sweedse chemikus en ingenieur Alfred Nobel uitgevind en in 1867 gepantenteer. Dit word gewoonlik in die vorm van kerse verskaf wat ongeveer 20 cm lank en 2.5 cm in deursnee is (ander groottes is egter ook beskikbaar). Die woord dinamiet is gegrond op ’n samestelling van die Griekse woord δυναμις (dunamis), wat krag beteken en die Griekse agtervoegsel -ιτης (-itēs). Die hoofgebruik van dinamiet is in die boubedryf, mynwese en vir sloping. Nuwer plofstowwe en tegnieke het dinamiet grootliks vervang in baie toepassings. Dinamiet word steeds gebruik as 'n onderwaterplofstof. Dinamiet is by tye in militêre offensiewe aangewend, hoofsaaklik om brûe en ander vervoernetwerke te vernietig, om die opmars van vyandelike magte te vertraag of om vervoer van voorrade te beperk. Dinamiet bestaan uit drie dele nitrogliserien, een deel diatoomaarde en 'n klein bietjie natriumkarbonaat as bymiddel. Hierdie mengsel word dan in kort kerse gegiet en in papier toegedraai.


In weerkunde is 'n tropiese sikloon 'n stormstelsel wat aangedryf word deur die hitte wat vrygestel word wanneer vogtige lug styg en weer kondenseer. Die naam dui op die oorsprong in die trope en op hul sikloniese aard. Siklone draai antikloksgewys in die noordelike halfrond en kloksgewys in die suidelike halfrond. Afhangende van hulle ligging en sterkte word verskeie benamings gebruik om na die storms te verwys, soos orkaan, tifoon en tropiese storm. Orkane is tropiese siklone, wat hulle oorsprong in die Atlantiese en Noordelike Stille Oseaangebied oos van die 180ste lengtegraad en in die Suidelike Stille Oseaangebied oos van 160° Oos het. Hulle gemiddelde maksimale windspoed is meer as 64 knope. Die term tifoon verwys na tropiese siklone in die noordwestelike Asiatiese gebiede van die Stille Oseaan. Siklone of tropiese storms is stormstelsels in die Golf van Bengale, die suidoostelike Stille Oseaangebied en in die Indiese Oseaangebied suid van die ewenaar (Mauritius, Réunion, Madagaskar en die oostelike kusgebiede van Afrika). Tropiese siklone kan uiters sterk winde tot gevolg hê, tornado's, stortreën en groot golwe wat kusgebiede bedreig. Die swaar reëns en storms laat reusevloede ontstaan.


Mosambiekeiland (Portugees: Ilha de Moçambique) is 'n eiland en stad in Mosambiek met 54 315 inwoners (2005), wat deel uitmaak van die provinsie Nampula. Mosambiekeiland, wat sy naam ook aan die voormalige Portugese kolonie en huidige onafhanklike republiek in die suid-ooste van Afrika verleen het, is danksy sy historiese geboue deur die UNESCO in 1991 tot wêrelderfenisgebied verklaar. Die smal eiland met 'n oppervlak van een-en-'n-halwe vierkante kilometer het sy ontstaan aan 'n koraalrif te danke. Mosambiekeiland lê enkele kilometer van die vasteland af oorkant 'n seestraat. 'n Brug met 'n lengte van drie kilometer, wat net vir motors, maar nie busse of vragmotors geskik is nie, verbind die eiland sedert 1960 met die hawestad Lumbo. Mosambiek het al vroeg 'n belangrike rol gespeel vir Islamitiese handelaars uit Zanzibar en hulle handelsbetrekkinge het tot by Asië gestrek. Die Portugese seevaarder en ontdekkingsreisiger Vasco da Gama was in 1498 die eerste Europeër wat die eiland se sjeik, Moussa Ben Mbiki, ontmoet het. Die sjeik het ook die naamgewer van die eiland geword.


Hierdie is 'n lys van vlae van departemente van Colombia. Vlag van Amazonas Vlag van Antioquia Vlag van Arauca Vlag van Atlántico Vlag van Bolívar Vlag van Boyacá Vlag van Caldas Vlag van Caquetá Vlag van Casanare Vlag van Cauca Vlag van Cesar Vlag van Chocó Vlag van Córdoba Vlag van Cundinamarca Vlag van Guainía Vlag van Guajira Vlag van Guaviare Vlag van Huila Vlag van Magdalena Vlag van Meta Vlag van Nariño Vlag van Norte de Santander Vlag van Putumayo Vlag van Quindío Vlag van Risaralda Vlag van San Andrés en Providencia Vlag van Santander Vlag van Sucre Vlag van Tolima Vlag van Valle del Cauca Vlag van Vaupés Vlag van Vichada Vlag van die hoofdstedelike distrik (Bogotá) Vlag van Colombia Departemente van Colombia Wikimedia Commons het meer media in die kategorie Vlae van departemente van Colombia. (en) Colombia – Departemente – Oorsig en indeks by Flags of the World.


Matola is 'n stad in die suide van Mosambiek, wes van die nasionale hoofstad Maputo, met 1 032 197 inwoners (volgens die sensus van 2017). Matola is die hoofstad van die Maputo-provinsie en beskik sedert 1998 oor sy eie verkose stadsregering. Die stad is 'n nywerheidsentrum en dien as 'n belangrike uitvoerhawe vir minerale soos chroom en ystererts vanuit Eswatini en Suid-Afrika. Matola beskik ook oor raffinaderye (wat tans nie in bedryf is nie) en 'n verskeidenheid ander nywerhede, wat onder meer seep en sement vervaardig en landbouprodukte verwerk. Die belangrikste nywerheid is 'n aluminiumsmeltery, wat in 2002 opgerig is en Mosambiek se bruto binnelandse produk meer as verdubbel het. Matola is ook die naam van 'n klein rivier met 'n lengte van sowat 60 kilometer, wat die noordelike grens van die Matola-munisipaliteit vorm en in Maputobaai uitmond. Die naam van die stad, wat ook algemeen as 'n van voorkom, is afgelei van Matsolo a Ronga, 'n koninkryk van die Ronga-stam, wat tot en met die aankoms van die eerste Portugese setlaars in die gebied bestaan het.


Die ASPRO-Alliansie was 'n informele militêre ooreenkoms, wat in die tydperk tussen 1969 en 1974 tussen die Republiek van Suid-Afrika (onder sy Eerste Ministers H.F. Verwoerd en John Vorster), Rhodesië (onder sy Eerste Minister Ian Smith) en Portugal (onder sy leiers António de Oliveira Salazar en Marcello Caetano) gesluit is. Aspro is 'n akroniem vir die Portugese África do Sul, Portugal en Rodésia. Die ASPRO-Alliansie het uit die nouer politieke bande tussen die nuutgestigte, maar internasionaal geïsoleerde Republiek van Suid-Afrika met die blanke regering van Rhodesië en Portugal as die koloniale moondheid, wat Angola en Mosambiek oorheers het, voortgespruit. Die lede van die ASPRO-Alliansie het ooreengekom om gemeenskaplik die militêre basisse in die Suidwes-Afrikaanse Caprivistrook te benut, polisie-eenhede op te lei en strategieë teen terroriste-insypelings en -aanvalle te ontwikkel en deur te voer. Die samewerking van die drie lande was egter nie beperk tot militêre aangeleenthede nie. Daar is ook projekte op die gebied van gesondheidsorg, waterwese, kragopwekking en die lewering van ander infrastruktuur aangepak.


Die Aérotrain was 'n Franse sweeftrein, wat in die tydperk tussen 1965 en 1977 deur die ingenieur Jean Bertin ontwerp is. Die konsep van die Aérotrain het baie ooreenkomste met dié van die magneetsweeftrein getoon; albei is ontwerp om bo-oor hulle spoor te sweef, sodat die enigste weerstand wat hulle moet oorkom die lugweerstand sou wees. Sodoende was die Aérotrain in staat om baie hoë reissnelhede te bereik, terwyl sy energieverbruik en geraas matig gebly het. Bowendien was sy tegnologie - in vergelyking met magneetsweeftreine - minder ingewikkeld, en sy spoor kon teen 'n laer koste gebou word. Daar is altesame vyf prototipes ontwikkel en gebou: Die 01, 02 (wat ook op die beeld vertoon word), S44, I-80 en I-80 HV. Die I-80 was 'n passasierswa, wat op sy toetslyn 80 passasiers kon vervoer. Met 'n gemiddelde snelheid van 417,6 en 'n maksimale snelheid van 430 kilometer per uur het dit op 5 Maart 1974 'n nuwe wêreldrekord vir landgebonde lugkussingvoertuie opgestel.


Hierdie artikel bestaan uit 'n lys van lande gerangskik volgens geletterdheidskoers soos gerapporteer deur die VN Menslike Onwtikkelingsverslag 2007/2008. ^  Verenigde Nasies Ontwikkelingsprogram Menslike ontwikkelingsverslag 2007/2008 Tabel 1. ^  Tabelle in sigbladformaat kan hier gevind word. ^b  Data verwys na nasionale geletterdheidberamings vanaf sensusse of ondersoeke gedoen tussen 1995 en 2005, tensy anders gespesifiseer. A.g.v verskille in metodologie en tydelikheid van onderliggende data, moet vergelykings oor tyd en tussen lande met versigtigheid aangepak word. Vir meer inligting sien [1] Geargiveer 29 September 2019 op Wayback Machine. ^d  Om die HDI te bepaal, is 'n waarde van 99,0% gebruik. ^v  UNICEF 2004. ^l  UNESCO Instituut vir statistiekberamings gebaseer op hulle Globale ouderdom-spesifieke model vir geletterdheidprojeksies, April 2007. ^j  By die afwesigheid van onlangse data, is beramings van UNESCO Instituut vir Statistieke 2003, gebaseer op verouderde sensus of ondersoekinligting, gebruik en behoort met versigtigheid geïnterpreteer te word: Bahamas 95,8, Barbados 99,7, Comoros 56,8, Djiboeti 70.3, Eritrea 60.5, Fidji 94,4, Gambia 42,5, Guinea-Bissau 44,8, Guyana 99,0, Haïti 54,8, Hongkong, China (SAR) 94.6, Hongarye 99,4, Libanon 88,3, Pole 99,8 en Oesbekistan 99,4.


Lofsöngur (Afrikaans Lofsang) is die naam van Ysland se nasionale volkslied wat uit die jaar 1874 dateer. Die teks is deur Matthías Jochumsson (1835–1920) geskryf, terwyl Sveinbjörn Sveinbjörnsson (1847–1926) die melodie gekomponeer het. Die lied het drie strofes waarvan net die eerste as amptelike teks van die nasionale volkslied gesing word. Lofsöngur het ter geleentheid van Ysland se milleniumfeesvierings ontstaan wat op 2 Augustus 1874 plaasgevind het. Tydens 'n kerkdiens in Reykjavík se Dómkirjka, wat deur die Deense en Yslandse koning Christiaan IX van Denemarke bygewoon is, is Lofsöngur vir die eerste keer deur 'n gemengde koor opgevoer. Die liedteks baseer op die Bybelse psalm 90 wat as preekteks vir die plegtigheid gekies is. Die lied het vervolgens as nasionale volkslied van Ysland gewild geraak en is ook ter geleentheid van die viering van Ysland se selfregerende status in 1918 opgevoer. Nogtans het die volkslied eers deur 'n wet uit die jaar 1983 amptelike status verkry. Voor 1874 is gewoonlik Bjarni Thorarensen se lied Eldgamla Ísafold volgens die melodie van God Save the Queen as 'n soort nasionale volkslied gesing. Ó, guð vors lands!


Siricius was die 38ste pous van die Rooms-Katolieke Kerk. Pous Siricius is 'n Romein, die seun van Tiburtius waarskynlik gebore in die jaar 334. Op 17 Desember 384 volg hy Pous Damasus I op en regeer tot sy dood op 26 November 399. Hy was die eerste biskop van Rome wat die titel Pontifex Maximus (Pous) gedra het. Hy word opgevolg deur Pous Anastasius I. Die naam ‘Siricius’ beteken “uit Siris”. Sy verkiesing is bekragtig deur keiser Valentianus III in 'n brief aan Pinius op 23 Februarie 385. Teenpous Ursinus het toe nog geleef en aan sy amp bly vasklou. Aan die begin van sy pontifikaat het Himerius van Tarragona in Spanje 'n brief aan die pous geskryf met vrae oor die doop, boetedoening, kerklike dissipline en die selibaat. Siricius het die brief beantwoord op 10 Februarie 385 waarin hy die vrae beantwoord met volle besef van sy verantwoordelikheid as die oppergesag in die kerk. Die brief is die oudste pouslike dekreet wat behoue gebly het. 'n Sinode is in Rome gehou op 6 Januarie 386 waar kerklike dissipline vasgelê is.


Die woord muis kan na een van die volgende verwys: Muis, 'n klein knaagdier met spits neus, groot oë en ore. Muis (rekenaar), toestel wat gebruik word om met 'n rekenaar te werk. Die gedeelte van die handpalm onder die duim. Spreekwoorde waarin die woord "muis" geruik word: So stil soos 'n muis. As die kat weg is, is die muis baas. Is jy man of is jy muis. As die muis dik is, is die meel bitter. 'n Standaard rekenaarmuis met twee knoppies en 'n rolwiel. 'n Tipiese huismuis (Mus musculus).


Kofi Atta Annan (8 April 1938 – 18 Augustus 2018) was 'n Ghanese diplomaat, en was van 1 Januarie 1997 tot en met 31 Desember 2006 die sewende sekretaris-generaal van die Verenigde Nasies. In 2001 is die Nobelprys vir Vrede aan Annan en die Verenigde Nasies toegeken. Annan se voornaam, Kofi, beteken "op ’n Vrydag gebore". Hy en sy tweelingsuster, Efua, wat in 1991 oorlede is, het albei die middelnaam Atta gehad – dit beteken tweeling in Akan. Volgens Annan word sy van uitgespreek om te rym met die Engelse woord cannon. Kofi Annan was die eerste swart Afrikaan wat in die pos van sekretaris-generaal van die Verenigde Nasies (VN) aangestel is. Hy praat 'n aantal Afrika-tale, Engels en Frans en was 'n gerespekteerde persoon in die internasionale gemeenskap. Van die doelstellings wat hy vir die VN gestel het, was die bewerkstelliging van vrede regoor die wêreld en die daarstelling van standaarde vir internasionale regte, met beklemtoning van die waardes van gelykheid, verdraagsaamheid en menswaardigheid. Hy het 'n visie vir 'n meer doeltreffende VN gehad en was 'n voorstander van die uitoefening van universele menseregte.


Gabrielle Chanel, beter bekend as Coco Chanel (1883–1971), was ’n Franse modeontwerper wat die modehuis Chanel begin het en ook bekendheid verwerf het met parfuums soos Chanel Nº 5. Haar klere-ontwerpe het ’n groot invloed op 20ste-eeuse modes gehad. Sy is veral bekend vir haar eenvoudige tweestukpakke vir vroue en die "klein swart nommertjie". Gabrielle Bonheur Chanel is op 19 Augustus 1883 op die Franse dorpie Saumur, Maine-et-Loire, buite die eg gebore. Na haar ma se dood en pa se daaropvolgende verlating is sy eers deur twee tantes in Auvergne en daarna deur nonne in die Aubazine-weeshuis grootgemaak. Sy het haar eerste betrekking, dié van naaldwerkster, gelos om 'n beroep as nagklubsangeres te beproef.) In daardie tyd het sy die minnares van Etienne Balsan, 'n miljoenêrkavallerie-offisier, geword en hy het haar eerste hoedewinkel in 1909 gefinansier. Haar volgende minnaar, Balsan se vriend Arthur Capel, het haar uitbreiding van hoede tot klere in plekke soos Parys, Deauville en Biarritz gefinansier.


Upingtonia was 'n Boererepubliek met 'n kortstondige bestaan in die omgewing van die huidige Grootfontein in Namibië. Die landstreek lê ongeveer tussen 18° en 20° suid en 15° en 20° oos. Veral die oostelike grens was nie duidelik vasgepen nie. Aan die westekant was Okahakama en Okaukeujo (in die Etoshapan) en aan die oostekant Grootfontein, Otavi en die Waterberg in die gebied. du Plessis, Louwrens Marthinus (Louw), gebore in die Kaapkolonie in 1837 en oorlede by Chee in Angola in 1911. Hy was 'n leier ten tyde van die Dorslandtrek. Heinrich Göring Jordan, William Worthington, gebore in Wynberg, Kaapstad in 1849, vermoor deur Kambonde se broer Nehale Mpingana naby Olukonda in Ovamboland op 30 Junie 1886. Soms word sy van gespel as Jordaan. Hy het naam gemaak as handelaar, jagter en skrywer. Lewis, Robert, gebore in Londen in Junie 1841 (?) en verskeur deur 'n luiperd in Julie 1890. Hy was 'n pionier, avonturier, fortuinsoeker, swendelaar, smous en sweep die Damaras op teen die Boere.


GAU bring jou ook hierheen. Vir die amptelike IATA kode van die lughawe, soek na Lokpriya Gopinath Bordoloi Internasionale Lughawe Die Hoofburo van Missiele en Artillerie van die Departement van Verdediging van die Russiese Federasie (GRAOE) (Russies: Главное ракетно-артиллерийское управление МО РФ (ГРАУ)) is 'n onderafdeling van die Russiese departement van verdediging. Dit val onder die hoof van bewapening en munisie van die Russiese weermag. (Russies: начальник вооружения ВС РФ - заместитель Министра обороны РФ). Een van die funksies van die GRAOE is om GRAOE-indeksnommers toe te ken aan Russiese en Sowjet-wapentuig en -toebehore. GRAOE-nommers is in die formaat <nommer> <letter> <nommer>, met 'n moontlike afsluitkode <letter> <nommer>. 'n Spesifieke kodenaam kan op die indeks volg. Voorbeeld: «2 S 19  Msta-S», die 2S19 Msta selfaangedrewe houwitser. ’n Indeks van alle GRAOE-indeksnommers is verkrygbaar op aviation.ru Geargiveer 24 April 2006 op Wayback Machine Geskiedenis Artikel oor Russiese bomme Online vertaler Russies <--> ander taal


Hondeklipbaai (gestig 1846) is 'n inham en vissersdorpie aan die weskus in Namakwaland, 86 km noordwes van Garies en 108 km suidwes van Springbok in die provinsie Noord-Kaap. Dit is na 'n vyf meter hoë klip genoem wat na 'n sittende hond gelyk het totdat die kop deur weerlig afgeslaan is. Hondeklipbaai is gestig om as uitvoerhawe te dien vir 'n kopermyn in Okiep. Die kreeffabriek het ook intussen gesluit nadat die kreefbevolking drasties afgeneem het en dit nie meer kommersieel lonend was nie. Daar is twee skeepswrakke naby die dorp: Aristea, 1945 Jahleel, 2003 Lys van dorpe in Suid-Afrika "Hoofplek Hondeklipbaai". Sensus 2011.


SV Waldhof Mannheim is 'n Duitse sokkerklub uit die stad Mannheim in Baden-Württemberg. Waldhof is 'n stadswyk van Mannheim. Tydens die Derde Ryk het die klub in die Gauliga Baden gespeel en was redelik suksesvol. Die beste resultate is behaal in 1934 en 1940, toe die halfeindronde van die uitspeelwedstryde om die nasionale titel gehaal is (beide kere is daar teen FC Schalke 04 vasgeval. In 1983 promoveer die klub na die Bundesliga en bly daar vir 7 seisoene. In 1998 en 2003 was daar samesprekings om saam te smelt met stadgenote VfR Mannheim, maar VfR het beide kere op die laaste oomblik kop uitgetrek. Amptelike klubblad Abseits Guide to German Soccer


Die jaar 1677 was 'n gewone jaar wat volgens die Gregoriaanse kalender op 'n Vrydag begin het. Dit was die 77ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad. Antonie van Leeuwenhoek beskou spermatosoë onder 'n mikroskoop. 13 September – Pietro Vito Ottoboni (later Pous Alexander VIII) word kardinaal-priester van S. Maria in Trastevere. 20 Oktober – Stanislas Leszczynski, 'n koning van Pole († 1766) 18 Januarie – Jan van Riebeeck, stigter van eerste kolonie in Suid-Afrika (* 1619). 21 Februarie – Baruch Spinoza, Nederlandse filosoof (* 1632) 11 November – Barbara Strozzi, Italiaanse komponis en sanger van die vroeë baroktydperk (* 1619) 16 Desember – Petrus Hulsenaar, die sesde predikant wat in diens van die Nederduitse Gereformeerde Kerk in Suid-Afrika getree het (* 1639)


Die jaar 1683 was 'n gewone jaar wat volgens die Gregoriaanse kalender op 'n Vrydag begin het. Dit was die 83ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad. 15 Februarie – Pietro Vito Ottoboni (later Pous Alexander VIII) word kardinaal-biskop van Frascati. 31 Maart – Die Poolse koning Jan Sobieski en die Duitse keiser Leopold I sluit 'n verdedigingsverdrag teen die Turke. 12 September – Koning Jan Sobieski ontset Wene tydens die Slag van Kahlenberg. 25 Julie – Pieter Langendijk, Nederlandse damaswewer, stadskunstenaar, dramaturg en digter († 1756) 25 September – Jean-Philippe Rameau, Franse komponis († 1764). 10 November – George II, koning van Groot-Brittanje († 1760). 6 September – Jean-Baptiste Colbert, 'n Franse politikus (* 1619).


26 November is die 330ste dag van die jaar in die Gregoriaanse kalender (331ste in skrikkeljare). Daar volg nog 35 dae in die res van die jaar. 579 – Pous Pelagius II volg Pous Benedictus I op. 1503 – Pous Julius II word gekroon deur kardinaal Giovanni Colonna. 1648 – Pous Innocentius X publiseer die bul Zelo Domus Dei waarin die Vrede van Wesfale veroordeel word. 1727 – Pous Benedictus XIII stel 4 nuwe kardinale aan, waaronder Diego de Astorga y Cépedes, aartsbiskop van Toledo, Spanje. 1753 – Pous Benedictus XIV stel 16 nuwe kardinale aan, waaronder Giuseppe Maria Feroni, titulêr aartsbiskop van Damasco. 1778 – Op die Hawaise Eilande word kaptein James Cook die eerste Europeër wat Maui ontdek. 1922 – Howard Carter en lord Carnarvon word die eerste mense in meer as 3 000 jaar wat die graf van die Egiptiese farao Toetankamen betree. 1950 – Slag van Chosindam: Chinese magte gaan Noord-Korea binne en begin 'n massiewe teenaanval teen Suid-Koreaanse en Amerikaanse Gewapende Magte wat 'n einde bring aan alle hoop op 'n spoedige einde aan die Korea-oorlog. 1975 – Riaan Cruywagen lees sy eerste Afrikaanse nuusbulletin op SAUK-televisie. 1975 – Die Afrikaanse digter Breyten Breytenbach word in die Pretoriase Hooggeregshof gevonnis tot nege jaar gevangenisstraf nadat hy skuld beken het op aanklagte dat hy 'n nuwe organisasie wou begin wat bedoel was om die blanke vleuel van die African National Congress te wees. 1992 – Pres.


Die jaar 1605 was 'n gewone jaar wat volgens die Gregoriaanse kalender op 'n Saterdag begin het. Dit was die 5de jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad. Die eerste gedrukte koerant ter wêreld, Relation, verskyn in Straatsburg (Frankryk). Vanuit hulle handelskepe sien Nederlandse seemanne die noordooskus van Australië raak. 16 Januarie – Boek Een van Don Quixote, El ingenioso hidalgo Don Quixote de la Mancha, deur Miguel de Cervantes word vir die eerste keer in Madrid, Spanje, uitgegee. 1 April – Pous Leo XI volg Pous Clemens VIII op as die 232ste pous. 10 April – Pous Leo XI word gekroon deur kardinaal Francesco Sforza. 16 Mei – Pous Paulus V volg Pous Leo IX op die 233ste pous. 29 Mei – Pous Paulus V word gekroon deur kardinaal Francesco Sforza. 18 Julie – Pous Paulus V stel sy nefie Scipione Caffarelli-Borghese aan as kardinaal. 5 November – Buskruitverraad: 'n Sameswering gelei deur Guy Fawkes om die Engelse Parlement op te blaas word gefnuik toe Thomas Knyvet, 'n vrederegter, Fawkes in 'n kelder onder die Parlementsgebou betrap.


Die jaar 1611 was 'n gewone jaar wat volgens die Gregoriaanse kalender op 'n Saterdag begin het. Dit was die 11de jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad. 22 Junie – Henry Hudson, sy seun en sewe ander word deur muiters oorboord gesit. 17 Augustus – Pous Paulus V stel elf kardinale aan, waaronder Gaspar Borja y Velasco, kanunnik van Toledo, Spanje. 28 Januarie – Johannes Hevelius, Duits-Poolse sterrekundige († 1687). 16 Mei – Benedetto Odescalchi (later Pous Innocentius XI), die 240ste pous van die Rooms-Katolieke Kerk († 1689). 16 Julie – AartsHertogin Cecilia Renta van Oostenryk, Koningin van Pole. 8 Junie – Jean Bertaut, Franse Digter. 30 Oktober – Koning Charles IX van Swede.


Die jaar 1617 was 'n gewone jaar wat volgens die Gregoriaanse kalender op 'n Sondag begin het. Dit was die 17de jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad. 1 September – Die vuurtoring op die eiland Urk word aangesteek. Die protestantse bevolking van Graubünden kom in opstand teen die katolieke onderdrukking onder Rudolf en Pompejus von Planta. Albei word uit Graubünden verban. Onbekend – Bartolomé Esteban Murillo, Spaanse skilder († 1682). Desember – Gerard ter Borch II, ook bekend onder die naam Gerard Terborch, was 'n Nederlandse kunsskilder († 1681). 4 April – John Napier, 'n Skotse wiskundige (* 1550) 22 November – Ahmet I, sultan van die Ottomaanse Ryk (* 1590).


Die jaar 1629 was 'n gewone jaar wat volgens die Gregoriaanse kalender op 'n Maandag begin het. Dit was die 29ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad. 22 April – Pous Urbanus VIII verklaar André Corsini heilig. 19 November – Pous Urbanus VIII stel elf nuwe kardinale aan, waaronder Jan Olbracht Wazy, aartsbiskop van Kraków. 19 November – Giovanni Battista Pamphilj (later Pous Innocentius X) word kardinaal-priester van S. Eusebio. 14 April – Christiaan Huygens, 'n Nederlandse sterrekundige, wiskundige, fisikus en Musiekteoretikus († 1695). 19 Maart – Aleksei van Rusland, tsaar van Rusland († 1676). 9 September – Cornelis Tromp, Nederlandse admiraal († 1691). 28 Oktober – Maria van Riebeeck, vrou van Jan van Riebeeck († 1664) 20 November – Ernst August, keurvors van Brunswyk-Lüneburg, die Hertog van Brunswyk-Lüneburg († 1698) Onbekend – Petrus Wachtendorp, die derde predikant in Suid-Afrika († 1667)


Die Volksraad van die Zuid-Afrikaansche Republiek was die parlement van die voormalige Zuid-Afrikaansche Republiek (ZAR), ook bekend as die Transvaalse Republiek. Die ZAR het bestaan vanaf 1857 tot 1902 as deel van wat nou die Republiek van Suid-Afrika is. Die Volksraad was vir die grootste deel van die bestaan daarvan 'n eenkamerstelsel. Dit het ophou bestaan na die Britse oorwinning in die Tweede Vryheidsoorlog wat gelei het tot die totstandkoming van die Transvaalkolonie wat in 1910 deel geword het van die Unie van Suid-Afrika. Die Grondwet van die Zuid-Afrikaansche Republiek het, anders as in die vroeëre boererepublieke, voorsiening gemaak vir afsonderlike instellings vir wetgewende, uitvoerende en regterlike mag. Uitvoerende mag het by die President en die Uitvoerende Raad berus. Alle staatsamptenare, met die uitsondering van die regterlike amptenare was aan die President ondergeskik. Die President is direk deur stemgeregtigde kiesers verkies vir 'n tydperk van 5 jaar nadat hy per versoekskrif of rekwisisie as kandidaat voorgestel is. Die Uitvoerende Raad het verder bestaan uit die Kommandant-generaal, wat ook direk verkies is, twee lede wat deur die volksraad verkies is en 'n Staatsekretaris wat ook deur die volksraad verkies is.


Die gelaagdeverbranding-enjin (Engels: Stratified Charge Injection) is 'n soort binnebrandenjin met 'n brandstofsiklus soortgelyk aan dié van die Dieselsiklus maar wat met gewone petrol loop. Die naam verwys na die gelaagdheid van die lug-brandstofmengsel oftewel die lading in die silinder. In tradisionele Otto-siklus-enjins word die brandstof en lug buite die silinder gemeng en in die silinder ingetrek tydens die inlaatslag. Die lug-brandstofverhouding word baie na aan stoigiometrie, wat gedefinieer word as die presiese hoeveelheid lug wat nodig is om volledige verbranding van die brandstof te verseker, beheer. Die mengsel word maklik ontsteek en brand gladweg. Die probleem met hierdie ontwerp is dat nadat die verbrandingsproses voltooi is, die resulterende mengsel noemenswaardige hoeveelhede vrye suurstof- en stikstofatome bevat, wat deur die hitte uit die lug vrygestel word. Hierdie atome reageer geredelik met mekaar wat die vorming van NOx, 'n besoedelende chemikalieë, tot gevolg het. Tans word hierdie probleem oorkom deur die gebruik van 'n katalitiese omsetter in die uitlaatstelsel, waar die NOx weer omgeskakel word na O2 en N2. Dieselenjins het ook 'n probleem hier.


Met 'n nominale bruto binnelandse produk (BBP) van 2 583,6 miljard VSA-$ in 2017 (teen heersende pryse) is Frankryk naas Duitsland die voorste nywerheidsland in Europa. Dit is ook die derde grootste ekonomie na Duitsland en die Verenigde Koninkryk in Europa en die sesde grootste ter wêreld. Die Franse ekonomie is hoogs modern en gediversifeer, met 'n goed opgeleide mannekrag. Dit word sterk beïnvloed deur die Franse owerheid se ekonomiese en industriële beleid. So bevorder die Franse staat aktief die ontwikkeling van die nywerheidsektor, bevorder innovasies en navorsing en tree as aandeelhouer van talle ondernemings op (État actionnaire). Opvallend is die oorheersende rol wat groot ondernermings in die ekonomie en as uitvoerders speel. Meer as 50 persent van die aandele aan ondernemings, wat in die Paryse Effektebeurs se CAC 40-indeks van die veertig grootste maatskappye verteenwoordig is, is in besit van buitelandse beleggers. Die sektor van klein en middelgroot ondernemings is – veral in vergelyking met die buurland en belangrikste handelsvennoot Duitsland – relatief swak ontwikkel en minder mededingend op die wêreldmark.


Origami is die Japannese kuns van papiervou. Die woord is afgelei van Japannees ori "vou" en kami "papier". Gewoonlik word vierkantige velle papier gebruik, wat sonder hulpmiddels soos 'n skêr of kleefstof tot driedimensionele motiewe gevou word. Bekende tradisionele origamimotiewe sluit diere soos die kraanvoël tsuru en voorwerpe soos die helmhoed kabuko in. Switserse papiervoukuns Duitse Origami-webwerf Origami stap-vir-stap Geargiveer 18 Oktober 2007 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Harare (voormalig, tot 1982 Salisbury) is die hoofstad van Zimbabwe. Die stad is Zimbabwe se grootste en die land se administratiewe, kommersiële en kommunikasiemiddelpunt. Dit is 'n handelsentrum vir tabak, mielies, katoen en sitrusvrugte. Vervaardigingsbedrywe sluit tekstiele, staal en chemiese stowwe in. Goud word in die omgewing ontgin. Die bevolking is in 2009 op 1 606 000 beraam. Na ramings is sowat 'n derde van Zimbabwe se bevolking in die metropolitaanse gebied van Groter Harare saamgetrek. Groter Harare se bydrae tot die land se bruto binnelandse produk (BBP) word op sowat 40 persent beraam. Die informele sektor speel 'n uiters belangrike rol. So word beraam dat daagliks meer as een miljoen informele migrantehandelaars na Harare stroom om hul goedere daar te bemark. Die stad is in 1890 deur die Pioneer Column as 'n fort gestig, 'n huurleër wat deur Cecil John Rhodes op die been gebring is. Die stad het oorspronklik as Salisbury bekendgestaan, genoem na die 3de markies van Salisbury, Robert Arthur Talbot Gascoyne-Cecil, toe eerste minister van die Verenigde Koninkryk. In 1935 is stadstatus aan Salisbury toegeken.


Oliver Reginald Tambo (27 Oktober 1917 – 24 April 1993) was 'n anti-apartheidaktivis en stigterslid van die African National Congress Jeugliga (ANCYL). Hy is in die dorp Bizana gebore, in Mpondoland in die Oos-Kaap, vyf jaar na die stigting van die African National Congress (ANC) waarvan hy in later jare 'n sentrale figuur sou word. Hy het aan die Universiteit van Fort Hare studeer waar hy in 1941 'n B.Sc. graad verwerf het. Hier het hy medestudente in 'n protesoptog gelei en is gevolglik saam met, onder andere, Nelson Mandela uit die universiteit geskors. Sodoende is hy verhoed om sy honneursgraad te voltooi en hy het teruggekeer na sy alma mater, St Peters College in Johannesburg, waar hy wetenskap- en wiskundeklasse aangebied het. In aansporing van Mxolisi Majombozi, het Oliver Tambo in 1944 saam met Nelson Mandela, Walter Sisulu en Anton Lembede die ANC-jeugliga gestig. Tambo is aangestel as die organisasie se eerste nasionale sekretaris voor hy in 1948 president van die Transvaalse ANCYL geword het. In 1949 betree hy die pos van nasionale adjunkpresident.


Montreux is die derde grootste stad van die Franssprekende Switserse kanton Vaud (Duits: Waadt) met 26 072 inwoners (soos op 31 Desember 2014). Dit is aan die oostelike oewer van die Meer van Genève (Frans: Lac Léman) in 'n beskermde baai geleë. Administratief maak dit deel uit van die distrik Riviera-Pays-d'Enhaut. Danksy sy ligging tussen die Meer van Genève, berghange met wingerde en bergpieke op hoogtes van meer as 2 000 meter bo seevlak het Montreux 'n baie gematigde mediterreense mikroklimaat met subtropiese flora langs die oewerpromenade wat die stad met Vevey en die kasteel Chillon verbind. Hier word 'n verskeidenheid historiese geboue uit die Belle Époque aangetref, waaronder die befaamde Fairmont Le Montreux Palace-hotel. Die stad is vandag een van die belangrikste toeristebestemmings van Switserland en met sy Montreux Jazz Festival ook 'n internasionale ontmoetplek van die musiekbedryf. Montreux se musikale tradisies strek verder terug. Vanaf 1911 het die Pools-Russiese komponis Igor Strawinski hier in sy huis in die noordwestelike voorstad Clarens die grootste deel van sy befaamde ballet- en orkesstuk Le Sacre du printemps geskryf.


Sherbrooke is 'n stad in die suidooste van die Franssprekende Kanadese provinsie Quebec met 154 601 inwoners (2011). Dit is die grootste stad in die Estrie-gebied en die vierde grootste metropolitaanse gebied in die provinsie. Sherbrooke is die ekonomiese, politieke, kulturele en opvoedkundige spilpunt van Estrie (in Engels bekend as die Eastern Townships). In die vroeë 20ste eeu is na die stad verwys as The Queen of the Eastern Townships. Die nedersetting is deur Engelssprekende lojaliste uit die Dertien Kolonies gestig en het oorspronklik as Hyatt's Mill bekendgestaan. Dit is in 1818 hernoem tot Sherbrooke - ter ere van Sir John Sherbrooke (1764-1840), 'n Britse generaal wat as luitenant-goewerneur van Nova Scotia (1812-1816) en goewerneur-generaal van Brits-Noord-Amerika gedien het (1816-1818). Die huidige stadsgebied en sy omgewing is oorspronklik deur die Abenaki, 'n Indiaanse volk, bewoon. Die eerste blanke setlaars in die omgewing van Sherbrooke was Amerikaanse lojaliste wat hulle in 1793 in die gebied gevestig het. Gilbert Hyatt, 'n boer uit Schenectady in die deelstaat New York, het hier in 1802 'n meelblom- en 'n saagmeul opgerig.


Die Veldpou (Neotis denhami) is 'n groot voël wat tot die familie Otididae behoort. Hulle broei oor die grootste gedeelte van sub-Sahara Afrika. Engels: Denham's (Stanley's) bustard Wetenskaplike naam: Neotis denhami Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Newman se Voëls van Suider-Afrika; ISBN 1868729826 Hierdie artikel is ’n saadjie. Voel vry om Wikipedia te help deur dit uit te brei.


Die rooikeelbyvreter (Merops bullockoides) is 'n byvreter en algemene standvoël wat in sub-ekwatoriale Afrika voorkom waar dit in grasvelde en savanne leef; gewoonlik naby riviere en watermassas. Die voël staan as die White-fronted Bee-eater in Engels bekend. Die voël is 22 tot 24 cm lank, weeg 30 tot 40 gram en is grotendeels groen van kleur. Die keel is wit-en-karmosyn, dit het 'n wit wangstreep en frons. Die kruis, dye en fondament is treffend blou. Die stertvere is nie verleng nie. Die jonger voël is valer met 'n groen kroon. Hulle vang af en toe prooi op die grond. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Wikimedia Commons het meer media in die kategorie Rooikeelbyvreter. Hierdie artikel is ’n saadjie. Voel vry om Wikipedia te help deur dit uit te brei.


Die Witkeelbyvreter (Merops albicollis) is 'n byevreter en swerwer wat in die suide van die Sahara in Afrika broei. In die winter emigreer hulle na die reënwoude van Senegal tot Uganda. In Engels staan die voël bekend as die White-throated Bee-eater. Die voël is 20 cm lank (32 cm met die middelstert ingesluit) en weeg 22 tot 30 gram. Die voël is skraal met die kop kenmerkend swart-en-wit gestreep. Die rug is blougroen en daar is 'n swart band om die bors. Die volwasse voël het lang middelstertvere terwyl die jong voëls se keel dofgelerig is en die rugkant 'n valer groen is. Die jong voëls het ook nie lang middelstertvere nie. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Hierdie artikel is ’n saadjie. Voel vry om Wikipedia te help deur dit uit te brei.


Die bokmakierie (Telophorus zeylonus) is 'n endemiese, algemene standvoël in struikveld, Karoobossieveld, strandveld en grasveld met verspreide bosse. Die voël is 23 cm groot en weeg 60 - 66 gram. In Engels staan die voël ook bekend as die Bokmakierie. Dit is 'n opvallende lewendige voël en bring baie tyd op die grond deur. Die voël is 23 cm lank en weeg 60 tot 66 gram. Die lyf is olyf, swart en geel en die geslagte lyk eenders. Tydens vlug is die groen-en-swart ster met geel punte opvallend. Die jong voëls is effens valer en het nie 'n swart borsrand en duidelike kopmerke nie. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Hierdie artikel is ’n saadjie. Voel vry om Wikipedia te help deur dit uit te brei.


Die boomslang (Dispholidus typus) is 'n groot, gladde, giftige slang van Afrika suid van die Sahara. Dit is die enigste spesie in sy genus. Die naam in ander tale is baie na verwant aan die Afrikaanse naam. Boomslange is anders as baie ander slange in die sin dat hulle meestal seksueel dimorfies is; wyfies behou die bruingrys kleur van onvolwasse boomslange, maar mannetjies word 'n helder groen. Let wel dat daar wel rare uitsonderings opgeteken is waar mannetjies bruinkleurig was. Volwasse boomslange word omtrent 1,5 m lank. Hulle het 'n kort, stomp neus en groot oë. Die boomslang se gif is uiters giftig en kan tot dood lei. Dit is 'n hemotoksien. Dit beteken dat die gif die hemoglobien in die rooibloedselle aanval en vernietig, en só die bloed in die slagoffer vernietig. Alfabetiese lys van slange Adventure Addicts guide, tree snake Geargiveer 4 April 2006 op Wayback Machine Wikiwoordeboek het 'n inskrywing vir boomslang. Hierdie artikel is ’n saadjie. Voel vry om Wikipedia te help deur dit uit te brei.


Usakos is 'n dorp in Namibië, 30 km wes van Karibib en 150 km noordoos van Swakopmund. Dit het ontwikkel uit spoorwegwerkswinkels en die werkswinkels van 'n kopermynmaatskappy. Die naam Usakos kom uit Nama en beteken waarskynlik “die plek wat die hakskeen gryp”, wat verwys na die taai, geel klei by die plaaslike fontein. Usakos is onder die Duitse bewind gestig as ‘n administratiewe sentrum vir die OTAVI spoorweg, wat van die myne in Tsumeb na die Atlantiese kus gestrek het. Usakos was voor kolonialisme waarskynlik bekend as ‘n oorstopplek omdat daar ‘n natuurlike watergat was. Vanaf 1927 is Usakos deur 'n dorpsbestuursraad geadministreer totdat munisipale status in 1948 toegeken is. Tot die middel 1960s was Usakos ‘n administratiewe sentrum vir die spoorlyn – eers die OTAVI-spoorweg en daarna die Suid-Afrikaanse Spoorweë en Hawens (SAS&H). ‘n Groot deel van Usakos se bevolking was dus spoorwegwerkers en hul families. In die middel die 1960s is Usakos radikaal verander deur gedwonge verskuiwings. Tot in die sewentiger jare is die sogenaamde Ou Lokasie stuk vir stuk vernietig en mense wat as swart of kleurling gekategoriseer was moes na die nuwe lokasies - Hakaseb en Erongosig - verhuis.


20 Junie is die 171ste dag van die jaar in die Gregoriaanse kalender (172ste in 'n skrikkeljaar). Daar volg nog 194 dae in die res van die jaar. 1567 – Die "Casket"-briewe word gevind. Die briewe impliseer dat Maria I van Skotland met James Hepburn, 4de graaf van Bothwell, saamgesweer het om Maria se man Lord Darnley te vermoor. 1667 – Pous Clemens IX volg Pous Alexander VII op as pous van die Rooms-Katolieke Kerk. 1675 – Pous Clemens X verklaar Francis Solano salig. 1789 – Die 'Tennisbaan-eed'. Die volksverteenwoordigers van Frankryk wat uitgesluit is uit die parlement in Versailles, neem 'n eed om nie te verdaag totdat 'n grondwet aanvaar is nie. 1837 – Koningin Victoria bestyg die Britse troon. 1848 – Andries Pretorius word as kommandant-generaal verkies. 1863 – Wes-Virginië word die 35ste deelstaat van die Verenigde State. 1940 – Tweede Wêreldoorlog: 40 000 Franse soldate vlug na veiligheid oor die Switserse grens en word geïnterneer.


Die jaar 1215 was 'n gewone jaar wat volgens die Gregoriaanse kalender op 'n Donderdag begin het. Dit was die 15de jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. 12 Julie – Frederik II word in Aken tot keiser gekroon. 15 November – Pous Innocentius III open die vierde Lateraanse konsilie. 23 September – Kublai Khan, die kleinseun van Genghis Khan, asook 'n Mongoliese leier en die stigter van die Chinese Yuan-dinastie († 1294). Circa – Pous Johannes XXI, die 187ste pous van die Rooms-Katolieke Kerk († 1277). Pous Celestinus V, die 191ste pous van die Rooms-Katolieke Kerk († 1296).


Montenegro (Montenegryns, Bosnies, Serwies, Kroaties: Crna Gora / Црна Гора, uitgespreek: [t͡sr̩̂ːnaː ɡɔ̌ra], luister (hulp·inligting), letterlik: "Swart Berg"; Albanees: Mali i Zi) is 'n land geleë in Suidoos-Europa en op die Balkanskiereiland. Dit het 'n kus aan die Adriatiese See in die suide en begrens Kroasië in die weste, Bosnië en Herzegowina in die noordweste, Serwië in die noordooste en Albanië in die suidooste. Die hoofstad en grootste is Podgorica en Cetinje word in die grondwet as ou koninklike hoofstad (Prijestonica / Приjестоница) erken. Dit is 'n voormalige deelrepubliek van Joego-Slawië. Nadat dit van die laat Middeleeue tot 1918 onafhanklik was, word die land later deel van die verskeie weergawes van Joego-Slawië en die staat-unie van Serwië en Montenegro. Op grond van die uitslag van 'n referendum gehou op 21 Mei 2006 verklaar Montenegro op 3 Junie 2006 sy onafhanklikheid. Op 28 Junie 2006 word Montenegro die 192ste lidland van die Verenigde Nasies. Op 5 Junie 2017 het Montenegro die 29ste lidland van die NAVO geword.


Narkolepsie is 'n toestand waar herhaalde "slaap-aanvalle" voorkom wat nie weerstaan kan word nie. Dit kan ook saam met katapleksie voorkom asook met indringende elemente van REM-slaap tydens die oorgang tussen slaap en wakker. Laasgenoemde manifesteer met hipnogogiese hallusinasies of hipnopompiese hallusinasies of selfs slaapparalise aan die begin of einde van slaap-episodes. Simptome begin gewoonlik in adolessente of jong volwassenes en duur voort tot bejaardheid. Dit kom ewe veel in geslagte voor en 'n familiegeskiedenis is soms teenwoordig. Diagnostic and Statistical Manual of Mental Disorders. (4th Ed.) American Psychiatric Association. 1994. Merck Manual. (16th Ed.) 1992.


Dricky Beukes (*29 Desember 1918, Prieska – † 9 November 1999, Belville) was 'n Afrikaanse skrywer van romans, kortverhale en radiovervolgverhale. Sy het meer as honderd Afrikaanse romans geskryf en hope kortverhale en talle Afrikaanse radiovervolgverhale gelewer, waarvan talle maande lank voortgegaan het, veral op die destydse kommersiële radiosender Springbokradio. 'n Frase wat landwyd bekend geword het, was dié inleiding tot die radiovervolgverhaal Die Indringer: ’n Verhaal wat elke moederhart sal roer. Hendrika Johanna van Staden is op 29 Desember 1918 in die Noord-Kaap op die plaas Seekoebaard in die distrik Prieska gebore as die jongste van dertien kinders. Haar ma is ’n nooi Visser. Op driejarige ouderdom verhuis die gesin na Karos naby Upington, op die oewers van die Garieprivier in die Noord-Kaap. Sy begin haar skoolopleiding op Karos en sit dit dan voort aan die Hoër Handelskool in die Paarl, waar sy matrikuleer. Na skool slaag sy die Staatsdienseksamen en aanvaar ’n betrekking in die Poskantoor, waarna sy posmeester word op Karos.


Mobile Status Notification Protocol (MSNP, is nie 'n afkorting vir "Microsoft Network Protocol" soos algemeen aanvaar word nie) is die netwerkprotokol wat deur .NET Messenger Service vir MSN Messenger en ander Internet-gesels programmatuur soos Trillian en Windows Messenger gebruik word. Met elke groot verandering wat aan die protokol gemaak word, word die weergawenommer met een vergroot. Die protokol is dus MSNP1, MSNP2, ens. Microsoft het gedurende Oktober 2003 begin om alle programmatuur wat protokol weergawes laer as MSNP8 nie meer op die geselsnetwerk toe te laat nie. MSNP1 is nooit as 'n publieke protokol gebruik nie, maar eerder om die MSN Messenger 1 programmatuur mee te toets en ontwikkel. Die weergawe se spesifikasies word in 1999 beskikbaar gemaak. 'n Nuwe manier om kliënte en gebruikers te identifiseer, word in gebruik geneem. Die identifikasieproses maak nou gebruik van Microsoft Passport se veilige bedieners. Dit word die minimum vereiste vir programmatuur om aan MSN te verbind. Die enigste weergawes van MSN Messenger wat hierdie weergawe van die protokol gebruik is MSN Messenger 4.7 tot 5.1. MSNP8 ondersteun webkameras en spraakoordrag. MSNP9 is gebruik in MSN Messenger 6.


'n Ontwerpspatroon identifiseer en isoleer die sleutelaspekte van algemene ontwerpsprobleme en verskaf algemene oplossings vir hierdie probleme binne die gegewe probleemdomein. In die geval van objekgeoriënteerde programontwerp, verskaf ontwerpspatrone algemene abstraksies vir die skepping van herbruikbare objekgeoriënteerde ontwerpe. Ontwerpspatrone identifiseer: Deelnemende klasse Konkrete instansies van hierdie klasse Die rolverdelings en interaksies tussen klasse en objekte Verdeling van verantwoordelikheid tussen klasse en objekte Die konsep van ontwerpspatrone is aanvanklik deur die argitek Christopher Alexander et al gepubliseer. Hy het die oplossings vir algemene ontwerpsprobleme in argitektuur en stadsbeplanning geïdentifiseer. In 1987 het Kent Beck and Ward Cunningham begin eksperimenteer met die toepassing van ontwerpspatrone in programontwerp en het hulle bevindinge voorgedra by die OOPSLA-konverensie van daardie jaar. Ontwerpspatrone het baie populêre byval begin vind na die publikasie van die boek Design Patterns: Elements of reusable Object-Orientated Software deur Erich Gamma, Richard Helm, Ralph Johnson en John Vlissides Gamma, Helm, Johnson, Vlissides. Design Patterns: Elements of reusable Object-Orientated Software. Addison-Wesley


Ajax (2011 bevolking: ongeveer 109 600) is 'n stad wat in die Golden Horseshoe van suid-sentraal Ontario, die belangrikste nywerheidsgebied van Kanada, geleë is. Hierdie artikel is ’n saadjie. Voel vry om Wikipedia te help deur dit uit te brei.


Hier volg 'n lys van chemiese elemente volgens getal:


Die Rooms-Katolieke Kerk is die eerste en grootste Christelike godsdiensdenominasie met meer as 'n miljard lede. Die setel van die kerk is in die Vatikaanstad in Rome. Die Katolieke Kerk, ook bekend as die Rooms-Katolieke Kerk, is die grootste Christelike kerk met meer as 1,29 miljard lede wêreldwyd. As een van die oudste godsdienstige instellings ter wêreld het dit 'n prominente rol gespeel in die geskiedenis en ontwikkeling van die Westerse beskawing. Deur die biskop van Rome, bekend as die Pous, word die leerstellings van die kerk opgesom in die Nicene Creed. Die sentrale administrasie, die Heilige Stoel, is in die Vatikaanstad, ingesluit binne Rome, Italië. Die Katolieke Kerk leer dat dit die Een, Heilige, Katolieke en Apostoliese Kerk is wat deur Jesus Christus gestig is in sy Groot Kommissie, dat sy biskoppe die opvolgers van Christus se apostels is en dat die Pous die opvolger van Sint Petrus is aan wie die primaat toegeken is deur Jesus Christus. Dit beweer dat dit die oorspronklike Christelike geloof beoefen, onfeilbaarheid voorbehou, deur die heilige tradisie oorgedra word.


George is 'n stad in die provinsie Wes-Kaap, Republiek van Suid-Afrika, aan die suidekant van die Outeniekwaberge, met sowat 157 400 inwoners. George lê aan die kus sowat 300 km oos van Kaapstad aan die bekende Tuinroete. George is die ekonomiese hoofstad van die Tuinroete. In die omgewing lê toeristetrekpleisters soos die wye strande Heroldsbaai, Victoriabaai en Wildernis, die volstruisdorp Oudtshoorn en Knysna met sy lagune, sedert Maart 2009 deel van die Tuinroete Nasionale Park. Die inheemse woude met majestueuse ou geelhoutbome en ander boomsoorte, die pragtige fynbos met tientalle soorte proteas, ericas en heide en 'n groot verskeidenheid varingsoorte trek toeriste en vakansiegangers wat lief is vir die buitelewe en natuurskoon. George is bekend om sy uitstekende gholfbane (daar is drie verskillende 18-putjie bane op die Fancourt-landgoed alleen) en die geskiedkundige Montagupas oor die Outeniekwaberg (geopen in 1847). Hoewel George, wat oorspronklik as George Town bekend gestaan het, eers in 1778 gestig is, het die eerste boere en houtkappers reeds vroeër daar gevestig. Volgens historiese dokumente het hierdie pioniers 'n houtkapperspost aan die voet van die Outeniekwaberge gestig toe die destydse owerheid met die ontginning van die welige inheemse woude begin het.


Die Wette van Mendel is 'n stel reëls wat heelwat van genetika onderlê. Die monnik Gregor Mendel het verskillende variëteite van ertjies (Pisum sativum) gekruis. Met die kruising van die plant het Mendel opgelet wat die verskillende kenmerke was en elke kenmerk afsonderlik waargeneem. Hy reël die bestuiwing om geen foute te maak. Hy ondersoek by die kruising van die soort sewe eienskappe wat telkens op twee moontlike maniere kan voorkom (saadvorm, saadlob, kleur, saadhuidkleur, peulvorm, peulkleur, plaat van die peul en die stingel en die lengte van die stingel). By saadvorm ondersoek hy byvoorbeeld glad en gerimpled en by saadkleur, groen en geel, ens. Hy sien toe dat na kruising van twee plante elke plant van die eerste generasie (F1) die eienskappe van een van die ouer plante het. 'n Mens noem die eienskap wat in die eerste generasie na vore kom dominant en die alternatiewe eienskap resessief. In die tweede generasie (F2) toon 75% van die plante die dominante kenmerke, terwyl 25% van die plante die resessiewe eienskappe het.


Die Bergparty (Frans: Montagnards) is die mees radikale politieke groepering tydens die Franse Rewolusie, wat deur die Jakobyne en Cordeliers gevorm word. Die naam is afgelei van die boonste sitplekke wat hulle in die Nasionale Konvent inneem. Die Party van die Vlakte (Plaine, laer sitplekke) staan onder die leiding van die Girondiste. Tydens die skrikbewind kry hulle die minagtende bynaam Marais (moeras). Hierdie artikel is ’n saadjie. Voel vry om Wikipedia te help deur dit uit te brei.


Ontologie is 'n studie van die aard van die wese, die realiteit en die substansie van dinge. Dit bestudeer ook die wese of realiteit in die abstrakte, veral in die manier hoe dit verband hou met idees en teorieë. Dit dui aan wat objektiewe en subjektiewe bestaan konstitueer en wat dit beteken vir iets om te bestaan. Ontologie word tradisioneel gelys as 'n deel van die belangrikste filosofievertakking bekend as metafisika en dikwels oor vrae rakende watter entiteite daar bestaan, of wat gesê kan word dat hulle bestaan, en hoe sulke entiteite gegroepeer kan word, hoe hulle binne 'n hiërargie verband hou, en onderverdeel word volgens ooreenkomste en verskille. Ontologie het een basiese vraag: "Wat bestaan?" Verskillende filosowe het verskillende antwoorde vir hierdie vraag. Hoofvrae van ontologie sluit in: "Wat bestaan" "Wat is iets?" "In watter kategorieë, indien enige, kan ons bestaande dinge sorteer?" "Wat is die betekenis van bestaan?" Van die basiese konsepte van ontologie sluit die volgende wesenlike stelle van ontologiese begrippe in: 'n Universele is wat spesifieke dinge in gemeen het, naamlik kenmerke of eienskappe.


3 April is die 93ste dag van die jaar in die Gregorian Kalender (94ste in 'n skrikkeljaar). Daar is nog 272 dae in hierdie jaar. 13 – Die Romeinse keiser Augustus beëindig die skryf van sy testament en voeg die berig Res gestae divi Augusti by. 419 – Keiser Honorius straf Teenpous Eulalius met afsetting as pous omdat hy die keiser se bevel verontagsaam het. 1764 – Die Habsburgse Joseph II word in Frankfurt am Main tot Romeins-Duitse koning gekroon. 1596 – Alessandro Ottaviano de' Medici (later Pous Leo XI) word pouslike gesant na Frankryk. 1885 – Gottlieb Daimler verkry 'n Duitse patent vir sy motorontwerp. 1922 – Joseph Stalin word generaal-sekretaris van die Kommunistiese Party van die Sowjetunie en volg so Lenin op as leier van die Sowjetunie. 1940 – Op bevel van die Kommunisitiese party van die Sowjetunie begin die eenhede van die party, na die besetting van die oostelike gebiede van Pole om duisende Poolse intellektueles en offisiere te vermoor.


17 Maart is die 76ste dag van die jaar in die Gregoriaanse kalender (77ste in skrikkeljare). Daar volg nog 289 dae. 45 v.C. – Julius Caesar behaal sy finale oorwinning in die Slag van Munda waar hy die Optimatemagte van Titus Labienus en Gnaeus Pompeius verslaan. 1183 – Pous Lucius III gee kwytskelding aan koning Willem I van Skotland en stuur vir hom die Orde van die Goue Roos. 1560 – Antonio Ghislieri (later Pous Pius V) word biskop van Mondovi en Piëmont. 1756 – Pous Benedictus XIV verklaar Fortis Gabrielli salig. 1861 – Die koninkryk Italië word geproklameer. Victor Emmanuel word koning. 1901 – 'n Uitstalling van 71 skilderye deur Vincent van Gogh veroorsaak 'n opskudding in Parys, 11 jaar na sy dood. 1958 – Vanguard 1, die eerste sonkragaangedrewe satelliet, word gelanseer.


ISO 639 is 'n internasionale standaard vir die kodering van natuurlike tale in twee- en drieletterkodes. ISO 639 is 'n lewende kode en kom voor in twee geure; die ISO 639-1 kodes bestaan uit tweeletterkodes en dek meeste van die groot tale. Die ISO 639-2 bestaan uitdrieletter kodes en dek 'n groter groep tale. Tale wat 'n ISO 639-1 kode het, het ook 'n ISO 639-2 kode. ISO 639 is vir Wikimedia belangrik. Dit is tewens die kodes wat die Wikipedia's vir interwikiskakels gebruik. Hier volg die lys van tale met ISO 639-1- en ISO 639-2-kodes, Engelse taalname vir alle tale en Nederlands en Afrikaanse name vir al die tale met st met ISO 639-1 kodes en so paar ander wat slegs in die ISO 639-2 lys voorkom.


Hierdie artikel handel oor die taal. Vir die etniese groep, sien Faroërs. Faroëes (føroyskt [ˈføːɹɪst]) is 'n Noord-Germaanse taal wat hoofsaaklik op die Faroëreilande gepraat word. Dit hoort saam met Yslands tot die Wes-Skandinawiese tale, wat naas die Oos-Skandinawiese tale Noors, Sweeds, Deens en Elfdaals geïdentifiseer kan word. 'n Ouer indeling maak gebruik van die begrip "Wes-Noord-Germaans", waaronder Faroëes, Yslands en Wes-Noorse dialekte soos die uitgestorwe Norn sou ressorteer. Faroëes word deur minstens 69 150 mense op die Deense grondgebied gebesig (veral wydverspreid op die Faroëreiland), maar ook deur Faroërs wat hul in die buitewêreld bevind. Daar is geen sekerheid hoeveel moedertaalsprekers daar in die wêreld is nie. Vroeë skattings wissel tussen 60 000 tot so 100 000, wat natuurlik afhang hoe goed die nakomelinge van die moedertaalsprekers dit buitekant die Faroëreilande kan beheers. Die oorgrote meerderheid Faroëessprekendes wat nie op die Faroëreilande woon nie bevind hul in Denemarke en hier in die besonder in Kopenhagen. In 2007 stel die Noord-Atlantiese Groepe in die Folketing vir die eerste maal vas hoeveel Faroërs van die eerste geslag daar is, d.w.s. mense wie se geboorteplek die Faroëreilande is en wie tans in Denemarke woon.


Nedersaksies of Wes-Nederduits is 'n groep variante van Nederduits wat in Noordwes-Duitsland en in die noordooste van Nederland gepraat word. In die omgangstaal word na Nedersaksies en Oos-Nederduits dikwels as Platduits (Plattdüütsch) verwys. Die Nedersaksiese dialekte in Noordoos-Nederland word in Nederlands Nedersaksisch genoem. Die uitgestrekte gebied waar Nedersaksies gepraat word, vorm geen eenheidstaalgebied nie. Nedersaksies bestaan eerder uit verskillende dialekte wat almal deel uitmaak van die Nederduitse dialekkontinuüm. Gewoonlik praat elke dorp of stad sy eie variant van Nedersaksies wat dikwels ten opsigte van woordeskat en fonetiek duidelik van mekaar verskil. Daar is dus honderde dialekte van Nedersaksies. Duitsland en Nederland erken Nedersaksies amptelik as streektaal en gee beperkte steun daaraan toe, soos geformuleer in hoofstuk 2 van die Europese handves vir streek- en minderheidstale. Die taalkode (ISO 639-2) van Nedersaksies is nds. Die Nedersaksiese taalgebied behels Noord-Nedersaksiese, Oosfaliese, Wesfaliese en Nedersaksiese dialekte in Nederland. Die grense tussen die hoofdialekgroepe word soos volg afgebaken: Wesfalies: Noordoos-Wesfale en Wes-Nedersakse tot by die Weserrivier; Oosfalies: Taalgebied oos van die Weserrivier); en Noord-Nedersaksies: Noord-Nedersakse, Hamburg, Bremen en die weste van Sleeswyk-Holstein.


Sayeret Matkal (Hebreeus: סיירת מטכ"ל – "Generalestaf verkenningseenheid") is die elite spesialemageenheid van die Israelse Weermag (IDF). Dit is in 1957 gestig as Eenheid 269 deur veterane van die valskermbrigade, Eenheid 101 en die Weermag se Intelligensieafdeling (Aman). Die eenheid is verantwoordelik vir teen-terreur-operasies, verkenning in vyandige gebied en intelligensie insameling. Sayeret Matkal is ook verantwoordelik vir gyselaarbevryding buite die grense van Israel. Die eenheid word geskoei op die Britse SAS en rapporteer aan Aman. Die eenheid se leuse is "Wie waag, wen" (dieselfde as die SAS-leuse). Sayeret Matkal is veral bekend vir Operasie Donderslag, meer algemeen maar verkeerdelik bekend as Operasie Entebbe, waartydens meer as 100 Air France-lugdienspassasiers wat deur Palestynse en Duitse militantes na Uganda gekaap is. Tydens dié operasie sterf die eenheid se bevelvoeder Jonatan "Jonie" Netanyahu (Benjamin Netanyahu se broer). Die eerste ministers Benjamin Netanyahu, Ehud Barak en Naftali Bennett was lede van die Sayeret Matkal gewees. Sayeret Matkal is in 1957 deur 'n offisier Avraham Arnan gestig.


Die veldpond is 'n goue muntstuk wat tydens die Tweede Vryheidsoorlog deur 'n rondgaande munt te velde gedruk is naby Pelgrimsrus. Elke muntstuk het die woorde "Z.A.R. 1902" op die voorkant, "Een Pond" op die keersy en 'n gekartelde rant. Daar is amptelik 986 goue muntstukke gemunt, elk met 'n oorspronklike waarde van 22 sjielings. Teen die einde van 1901 het generaal Ben Viljoen Pelgrimsrus sy hoofkwartier gemaak. Dit het moeilik geraak om handel te dryf aangesien daar nie fisiese geld beskikbaar was nie en in baie gevalle moes mense staatmaak op ruilhandel. Op dié stadium is daar steeds goud gedelf op Pelgrimsrus en genoeg goud is gevind om die oprigting van 'n munt te regverdig. Nadat generaal Viljoen gevang is, het generaal Muller bevel oorgeneem en die idee met veldkornet A.G.E. Pienaar bespreek. Hulle het gedink dit sou moontlik wees om 'n munt op te rig en het dadelik die regering om toestemming gevra. 'n Week later het hulle dit gekry en Pienaar is aangestel as "Hoofd van de Staatsmunt ten Velde".


Bydgoszcz luister (hulp·inligting) (Duits: Bromberg, Latyn: Bydgostia) is 'n Poolse stad en die hoofstad van die woiwodskap Kujawië-Pommere. Pole se grootste operafees, die Bydgoszcz-operafees, vind in die stad plaas. Zawisza Bydgoszcz Sokker, boks Astoria Bydgoszcz Basketbal, boks, swem, kanovaart Polonia Bydgoszcz Speedway, Sokker Hierdie artikel is ’n saadjie. Voel vry om Wikipedia te help deur dit uit te brei.


'n Eenvoudige Hangbrug is 'n vroeë brugtipe en word steeds in sommige dele van Suid-Amerika met inheemse materiaal, hoofsaaklik grastou, gemaak. Die toubrûe moes natuurlik van tyd tot tyd opgeknap word as gevolg van die beperkte lewensduur van die materiaal. Die touonderdele word deur gesinne gemaak en as deel van gemeenskapsondernemings bygedra. 'n Meer permanente weergawe, geskik vir voetganger en soms berede gebruik, kan uit eenvoudige draadkabel gemaak word. By sulke brûe volg die baanblad die kettinglynvorm van die drakabels. Addisionele ligte toue op 'n hoër vlak word gebruik om die handreëlings te vorm. As gevolg van die praktiese beperking op die helling van die brugdek en die reaksie daarvan op dinamiese lasse is die tipe brug se dravermoë in verhouding met die spanwydte daarvan baie beperk. 'n Besondere soort glyende manier van loop moet op ligter brûe gebruik word om te verhoed dat golwe veroorsaak word wat die brug ongemaklik op en af en sywaarts kan laat swaai. So 'n brug kan gestabiliseer word deur addisionele ligte kabels wat nie bydra tot dra van die primêre struktuur of las nie. Sulke kabels dra ook by tot stabiliteit in winderige omstandighede.


Die Juscelino Kubitschek-brug (Portugees: Ponte Juscelino Kubitschek) —ook bekend as die President JK Brug of die JK Brug (Portugees: Ponte JK)—oorkruis die Paranoámeer in Brasília. Dit is vernoem na Juscelino Kubitschek, voormalige president van Brasilië. Dit is ontwerp deur die argitek Alexandre Chan en struktuuringenieur Mário Vila Verde. Chan het die Gustav Lindenthal Medalje vir die projek gewen by die 2003 International Bridge Conference in Pittsburgh. Dit bestaan uit drie 200-voet hoë asimmetriese staal boë wat diagonaal heen en weer oor die brug loop. Die brug is 0,75 myl lank en is in 2002 teen 'n koste van VSA-$56,8 miljoen voltooi. Die brug het 'n voetgangerlooplys en is toeganklik vir fietsryers en skaatsers. Totale lengte: 1 200 m Dek Wydte: 24 m Hoogte: 60 m Hoogte bo bodem: 18 m Wikimedia Commons het meer media in die kategorie Juscelino Kubitschek-brug. International Bridge Conference Award Winners Geargiveer 11 Februarie 2009 op Wayback Machine Nagtelike foto wat voetganger / fietspad vertoon Satelliet Foto op Google Maps Koördinate: 15°49′25″S 47°49′46″W / 15.82361°S 47.82944°W / -15.82361; -47.82944


Pommere (Pools: Województwo Pomorskie) is 'n Woiwodskap in Noord-Pole. Dit is op 1 Januarie 1999 opgerig. Die administratiewe sentrum is Gdansk. 1999–2001: Tomasz Sowiński 2001–2004: Jan Ryszard Kurylczyk 2004–2007: Cezary Dąbrowski 2007-nou: Roman Zaborowski (stede met meer as 20 000 inwoners in 2005) Gdańsk (Danzig)- 462 139 Gdynia (Gdingen)- 253 850 Słupsk (Stolp)- 98 757 Tczew (Dirschau)- 60 128 Starogard Gdański (Preußisch Stargard)- 48 328 Wejherowo (Neustadt)- 47 159 Rumia (Rahmel)- 44 126 Malbork (Mariënburg)- 40 135 Kwidzyn (Mariënwerder)- 40 008 Chojnice (Konitz)- 39 760 Sopot (Zoppot)- 39 620 Lębork (Lauenburg)- 35 146 Pruszcz Gdański (Praust)- 23 908 Kościerzyna (Berent)- 23 145 Huta Kalna Lubiki Parpary Ustka Wikimedia Commons het meer media in die kategorie Woiwodskap Pommere. Amptelike webtuiste van Pommere


Marlothpark (Engels: Marloth Park) is 'n vakansiedorp en bewaringsgebied in Mpumalangaprovinsie van Suid-Afrika. Dit is geleë op die suidelike oewer van die Krokodilrivier. Die Nasionale Krugerwildtuin lê noord van die rivier. Privaateienaars besit alle eiendom in Marlothpark, maar geen eiendom mag omhein word nie, om sodoende vrye beweging van wild toe te laat. Pieter Pieterse, 'n Afrikaanse skrywer, storieverteller en TV-persoonlikheid is in Maart 2002 hier vermoor by sy huis terwyl hy aan 'n nuwe roman gewerk het. Die dorpie is vernoem na Rudlof Marloth. Wild kom tot naby aan besoekers Kameelperde in die Lionspruitdeel van Marlothpark Bosbokke besoek 'n huis Wildebeeste en sebras met hul jongelinge naby huise Olifante in die Krokodilrivier by Marlothpark Lys van dorpe in Suid-Afrika Nasionale Krugerwildtuin (en) Marlothpark se webtuiste "Hoofplek Marlothpark". Sensus 2011.


Die dorp Tweeling in die Oos-Vrystaat is tussen Reitz en Frankfort in die Riemland geleë. Die dorp se swart woonbuurt Mafahlaneng, beteken insgelyk "plek van die tweeling". Die Liebenbergsvleirivier wat by tye water vanaf die Lesotho-Hoogland-waterprojek na die Vaaldam herlei, loop naby die dorp verby. Tweeling is in 1918 gestig op die plase Tweelingspruit and Tweelingkop, en die dorp se naam verwys na twee eenderste koppies in die area. Naby die dorp is die historiese Geloftefeesterrein. Tweeling is die halfpadmerk in die jaarlikse Liebensbergvlei-kanomaraton. Die wedvaart van twee dae begin naby Reitz, en die eerste dagskof eindig 33 km stroomaf te Zorgvlietplaas, naby Tweeling. Die tweede skof begin te Bruinswickplaas noord van die dorp en eindig in Frankfort. Johan Heyns, teoloog Sisi Ntombela, politikus en sesde premier van die Vrystaat Refeng Thabo Hoërskool in Mafahlaneng-woonbuurt Liebenbergsvleirivier noord van die dorp NG gemeente Tweeling Lys van nedersettings in Suid-Afrika "Hoofplek Tweeling". Sensus 2011. VKB Liebenbergsvlei canoe marathon, Route & Maps, 2019 Op Pad in Suid-Afrika. B.P.J. Erasmus. 1995. ISBN 1-86842-026-4 Wikimedia Commons het meer media in die kategorie Tweeling, Vrystaat.


Kirknessstene is 'n tipe rooi baksteen wat in baie van die ouer geboue in Pretoria gebruik is. Die bakstene is deur J.J. Kirkness teen die suidelike hang van Muckleneukheuwel in Pretoria vervaardig. Dit is onder andere gebruik in die bou van die Tremloods, en in Kirknesshuis. Geboue so ver as die Groote Schuur-hospitaal in Kaapstad en die Poskantoor in die voormalige Salisbury (nou Harare) is uit Kirknessstene gebou. Nadat die steengroef gesluit is teen omstreeks 1967, is dit vir byna 12 jaar as 'n vullisstortingsterrein gebruik deur die Stadsraad van Pretoria. Hierna, toe die ashoop vol was, is die terrein netjies gerehabiliteer deur die aanplanting van gras vir sportvelde. Vervolgens is die Normaalkollege van Pretoria se nuwe kampus hier hervestig deur die bou van lesinglokale en koshuise vir studente. Die Groenkloofkampus vorm nou deel van die Universiteit van Pretoria se Fakulteit Opvoedkunde. Hennie Heydenrych en Abrie Swiegers, Discover Pretoria, J.L. van Schaik, Pretoria, Suid-Afrika, 1999, p.82 Hierdie artikel is ’n saadjie. Voel vry om Wikipedia te help deur dit uit te brei.


Aix-en-Provence [ˌɛksɑ̃pʀɔˈvɑ̃s] is 'n universiteitstad en onderprefektuur in die Suid-Franse département Bouches-du-Rhône (région Provence-Alpes-Côte d'Azur) met 'n oppervlakte van 186,08 vierkante kilometer en 142 000 inwoners (waarvan 30 000 studente), wat in Frans Aixois genoem word. Aix-en-Provence lê sowat 15 kilometer wes van die bergreeks Montagne Sainte-Victoire en 30 kilometer noord van Marseille in 'n bekken, wat deur die Arc- en Torseriviere begrens word. Die stad maak deel uit van Marseille se uitgestrekte metropolitaanse gebied met meer as een miljoen inwoners. Aix-en-Provence is een van die mees uitgestrekte stede in Frankryk, en die stadsgebied beslaan naas Aix 'n aantal dorpe in die omgewing, soos byvoorbeeld Les Milles, Luynes, Le Tholonet, Purycard en Coutheron. Die stad het 'n Mediterreense klimaat met warm somers en koel winters met temperature, wat soms benede vriespunt daal. Die gemiddelde temperatuur in Januarie is 5 °C, dié van Julie 22 °C. Aix-en-Provence het sowat 300 sonskyn- en 91 reëndae per jaar.


Die komeet McNaught of C/2006 P1 is op 7 Augustus 2006 ontdek deur Robert McNaught, 'n Australiese astronoom. Die komeet was sedert 12 Januarie 2007 gemaklik sigbaar met die blote oog vanaf die Noordelike Halfrond, maar is sedert 15 Januarie 2007 slegs vanaf die Suidelike Halfrond sigbaar. Komeet McNaught is die helderste komeet sedert die komeet Ikeya-Seki in 1965. Horizons output (2011-01-30). "Barycentric Osculating Orbital Elements for 2007 TG422". Geargiveer vanaf die oorspronklike op 2014-03-28. Besoek op 2011-02-01. (Horizons: Select Ephemeris Type:Elements and Center:@0) "JPL Small-Body Database Browser: C/2006 P1 (McNaught)". 2007-07-11. Besoek op 2009-12-17. "Comet C/2006 P1 (McNaught) - facts and figures" (in Engels). Perth Observatory in Australia. 22 Januarie 2007. Geargiveer vanaf die oorspronklike op 20 Maart 2012. Besoek op 1 Februarie 2011. spaceweather.com Komeet McNaught fotogalery vanaf die Suidelike halfrond Geargiveer 3 Februarie 2007 op Wayback Machine Wikimedia Commons het meer media in die kategorie Komeet McNaught.


Marita van der Vyver (gebore 6 Mei 1958 in Kaapstad) is 'n Afrikaanse skrywer. Sy voltooi haar laerskoolloopbaan in Bellville en Welgemoed, hoërskool in Menlopark en Nelspruit. Daarna kry sy 'n studiebeurs om aan die Universiteit van Stellenbosch te studeer, waar sy in 1978 'n B.A.-graad verwerf. In 1979 voltooi sy 'n honneursgraad en later 'n meestersgraad in joernalistiek. Ná 'n paar jaar oorsee werk sy vir Die Burger as verslaggewer, as kopieskrywer by Leserskring, en daarna as artikelskrywer by Sarie. Haar eerste jeugverhaal is Van Jou Jas (1982), gevolg deur twee jeugboeke, Tien vir 'n vriend (1987) en Eenkantkind (1991). Haar eerste roman vir volwassenes, Griet skryf 'n sprokie, het in 1992 verskyn. Die roman is bekroon met die ATKV-prys, die M-Net-boekprys en die Eugène Maraisprys. Dié boek is later vertaal in Engels, Nederlands, Duits, Frans, Italiaans, Spaans, Sweeds, Tsjeggies, Chinees en Hebreeus. Van der Vyver skryf daarna in 1994 'n roman, Dinge van 'n kind (1994).


Johan Kriek is 'n voormalige Suid-Afrikaanse en later Amerikaanse tennisspeler wat twee keer die Australiese Ope-enkelspel gewen het. Kriek is op 5 April 1958 in Pongola gebore en het na Napels, Florida in die VSA verhuis nadat hy in 1978 'n professionele manstennisspeler geword het. In sy loopbaan het hy twee keer 'n Grand Slam-enkelspeltitel gewen deur die Australiese Ope in 1981 en 1982 te wen. Hy het veertien enkelspel- en agt dubbelspeltitels gewen. Kriek het in Augustus 1982 'n Amerikaanse burger geword. In 1981 het hy die Amerikaner Steve Denton in vier stelle 6-2, 7-6, 6-7 en 6-4 geklop en so die Australiese Ope-enkelspelkampioen geword. Hy het Denton in 1982 weer geklop, dié keer in drie stelle, 6-3, 6-3 en 6-2 om die Ope-titel. Die tabel toon Kriek se prestasie tydens elk van die Grand Slam-toernooie in mansenkels waaraan hy deelgeneem het: "Kriek Tops Gullikson" (in Engels). The New York Times. 20 Junie 1983. Geargiveer vanaf die oorspronklike op 9 Oktober 2019. Besoek op 6 Junie 2016.